title: Ljantor

text: Paikkakunnalla oli jo vuonna 1932 Pim-niminen kalastajakylä. 1967 sinne perustettiin geologiaan ja öljynporaukseen keskittyvä asuinalue, joka nimettiin vuonna 1978 Ljantorskiksi. Se sai 1980 kaupunkityyppisen taajaman statuksen. Ljantorin kaupunki siitä muodostettiin 1992. Nykyisessä Hanti-Mansian aluehallinnossa se on laajan, Surgutin piirin (113 515 as.) alaisuudessa toimiva kaupunki, jossa vuoden 2010 väestönlaskennan mukaan asui 38 992 henkeä.


title: Ljantor

text: Kaupunkiin johtaa maantieyhteys Surgutista.


title: Carlos Rogers

text: Carlos Cornelius Rogers (s. 2. heinäkuuta 1985 Augusta, Georgia) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän pelaa tällä hetkellä NFL-liigan San Francisco 49ersissa. Rogers oli NFL:n varaustilaisuuden 9. varaus vuonna 2005.


title: Carlos Rogers

text: Washington Redskins varasi Auburnin yliopistossa pelanneen Rogersin vuoden 2005 NFL:n varaustilaisuudessa ensimmäisellä kierroksella. Hän pelasi Redskinsissä kuuden kauden ajan ilman mainittavaa menestystä, kunnes teki kesällä 2011 vapaana pelaajana sopimuksen San Francisco 49ersin kanssa.


title: Carlos Rogers

text: Ensimmäisellä kaudellaan 49ersissa Rogers nousi uudelle tasolle ja oli yksi yllättäjäjoukkueen parhaista pelaajista sekä oleellinen osa yhdessä sarjan parhaista puolustuksista. Hänet valittiin kauden jälkeen ensimmäistä kertaa urallaan NFL:n tähdistöotteluun Pro Bowliin.


title: 40 tuttua ja toivotuinta

text: 40 tuttua ja toivotuinta on suomalaisen Esko Rahkosen kokoelma-albumi vuodelta 2007.


title: Gnomon (kuvioluvut)

text: Gnomon on kahden samaan kuviolukujen sarjaan kuuluvan luvun numeerinen erotus ja samalla niitä vastaavien kuvioiden eroavaisuus eli lisäys.


title: Gnomon (kuvioluvut)

text: Monikulmiolukuihin kuuluva viisikulmioluvut muodostetaan geometrisesti asettamalla pisteitä viisikulmioksi seuraavalla tavalla:


title: Gnomon (kuvioluvut)

text: Luvun 5 gnomon ovat ne neljä pistettä, jotka ovat punaiset ja toisaalta gnomon on silloin 4. Luvun 12 gnomon on luku 7 ja lukujen 22 ja 35 gnomonit vastaavasti 10 ja 13.


title: Gnomon (kuvioluvut)

text: Myös yhdenmuotoisten tasokuvioiden erot ovat gnomoneja. Esimerkiksi, jos vinolla suunnikkaalla on suurempi yhdenmuotoinen vastinkuvio, on näiden kuvioiden ero gnomon.


title: Dario Šarić

text: Dario Šarić (s. 8. huhtikuuta 1994 Šibenik) on kroatialainen koripalloilija. Hän edustaa NBA-seura Minnesota Timberwolvesia.


title: Dario Šarić

text: Šarić pelasi juniorikoripalloa KK Drazen Petrovicin joukkueissa. Vuonna 2009 TAU Cerámica tarjosi hänelle monivuotista sopimusta, jonka arvo oli kolme miljoonaa euroa. Šarić ei kuitenkaan hyväksynyt sopimusta, vaan siirtyi KK Zrinjevaciin. Joulukuussa 2009 KK Zagreb osti hänet, mutta hän ei pelannut kauden aikana seuran edustusjoukkueessa.


title: Dario Šarić

text: Kauden 2010–2011 Šarić pelasi pääsarjatasolla vuokralla KK Dubravassa, jossa hän teki 17,5 pistettä ottelua kohden. Kauden 2011–2012 hän pelasi Zagrebin edustusjoukkueessa. Kesällä 2012 Šarić solmi espanjalaisen Bilbao Basketin kanssa monivuotisen sopimuksen, mutta ei voinut pelata seurassa sopimussotkujen myötä yhtään peliä, sillä hänellä oli KK Zagrebin kanssa vielä pelaajasopimus. Marraskuussa 2012 Šarić siirtyi lopulta KK Cibonaan ja teki seuran kanssa neljän vuoden sopimuksen. Samalla KK Zagreb sai FIBA Europen määrittelemän 550 000 euron suuruisen summan Cibonan yhteistyökumppanilta. Kaudella 2012–2013 hänet valittiin Kroatian liigan finaalien arvokkaimmaksi pelaajaksi, kun Cibona voitti Kroatian-mestaruuden. Lisäksi hänet valittiin FIBA Europen vuoden 2013 parhaaksi nuoreksi koripalloilijaksi.


title: Dario Šarić

text: Kaudella 2013–2014 hän teki Adrianmeren liigan arvokkaimmaksi pelaajaksi sekä finaalien arvokkaimmaksi pelaajaksi, kun hän johdatti Cibonan Adrianmeren liigan-mestariksi. Huhtikuussa 2014 Šarić päätti ilmoittautua vuoden . Ennen varaustilaisuutta hän teki monivuotisen sopimuksen turkkilaisen Anadolu Efesin kanssa, mikä laski hänen osakkeitaan varaustilaisuudessa. Lopulta Šarić varattiin varaustilaisuuden 12:ntena pelaajana. Varauksen teki Orlando Magic, joka kauppasi hänen pelaajaoikeutensa kuitenkin Philadelphia 76ersille.


title: Dario Šarić

text: Heinäkuussa 2016 Šarić siirtyi 76ersiin. Hän pelasi seurassa runsaan kahden kauden aikana 172 runkosarjaottelua sekä keväällä 2018 kymmenen pudotuspeliä. Hänet valittiin kaudella 2016–2017 tulokkaiden tähdistökentälliseen. Kaudella 2017–2018 hän heitti 157 kolmen pisteen koria, mikä oli eniten NBA:n 208-senttisistä tai pidemmistä pelaajista. Marraskuussa 2018 hän siirtyi Minnesota Timberwolvesiin.


title: Matt Ryan (amerikkalaisen jalkapallon pelaaja)

text: Matthew Thomas ”Matt” Ryan (s. 17. toukokuuta 1985 Exton, Pennsylvania) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2008 lähtien NFL-liigan Atlanta Falconsissa.


text: Ryan on valittu kahdesti NFL:n tähdistöotteluun Pro Bowliin, kaudella 2010 sekä 2012.


text: Atlanta Falcons varasi Boston Collegessa yliopistojalkapalloa pelanneen Ryanin vuoden 2008 NFL:n varaustilaisuudessa, koko tilaisuuden kolmantena pelaajana. Hän on ollut tulokaskautensa alusta lähtien Falconsin aloittava pelinrakentaja, päihittäen harjoituskaudella edellisen aloittajan Chris Redmanin taistelussa ykköspelinrakentajan paikasta. Ryan heitti uransa ensimmäisen ammattilaisottelun ensimmäisellä heitollaan 62 jaardin touchdownin laitahyökkääjä Michael Jenkinsille.


text: Ryan teki Falconsin kanssa heinäkuussa 2013 viisivuotisen, yli 100 miljoonan dollarin arvoisen jatkosopimuksen.


title: Urai

text: Urai () on öljyntuotannon johdosta kasvanut teollisuuskaupunki Venäjän Hantien ja mansien autonomisen piirikunnan lounaisosissa Länsi-Siperian alangolla, Irtyš-joen Konda-sivujoen lounaisrannalla. Kaupunki sijaitsee linnuntietä 250 kilometriä länteen piirikunnan pääkaupunki Hanty-Mansijskista.


title: Urai

text: Kaupungiksi taajama kohosi 1965. Piirikunnan aluehallinnossa Urai on 39 457 (vuonna 2010) asukkaan kaupunkipiiri, jonka sijaitsee maantieteellisesti Kondan piirin sisällä.


title: Urai

text: Vuonna 1960 Urain lähistöltä löydettiin öljyä. Nykyään alueella on muun muassa Lukoil-öljy-yhtiön tuotantokenttiä, rakennus ja elintarviketeollisuutta. Kaupungissa on kotiseutumuseo. Ylempää koulutusta annetaan muun muassa Tjumenin valtionyliopiston ja Tjumenin valtiollisen maaöljy- ja maakaasuyliopiston sivutoimipisteissä.


title: Urai

text: Kaupungissa on jokisatama ja lentoasema. Lähin rautatieasema (Ustje-Aha) sijaitsee yli 100 kilometrin päässä Mežduretšenskissa.


title: Pyt-Jah

text: Pyt-Jah () on öljyntuotantoalueen teollisuuskaupunki Venäjän Hantien ja mansien autonomisen piirikunnassa. Se sijaitsee linnuntietä 62 kilometriä etelälounaaseen öljykeskus Surgutista.


title: Pyt-Jah

text: Pyt-Jahin kaupunki muodostettiin yhdistämällä vuonna 1990 aiemmat Mamontovon (länsiosa) ja Pyt-Jahin (itäosa) taajamat. Piirikunnan aluehallinnossa se on oman 41 488 (vuonna 2010) asukkaan kaupunkipiiri, jonka sijaitsee maantieteellisesti Neftejuganskin piirin sisällä. Pyt-Jahissa on rautatieasema. Kaupunki sijaitsee Länsi-Siperialle tärkeän, Tjumenista pohjoiseen Neftejuganskiin, Surgutiin ja edelleen Jamalin Nenetsiaan johtavan rautatien varrella. Myös näitä alueita palveleva maantie kulkee Pyt-Jahin kautta


title: Schíza

text: Schíza () on pieni Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan lounaisrannikon edustalla. Saaren pinta-ala on 12 neliökilometriä ja se on asumaton (vuonna 2011). Kreikan ilmavoimat käyttää Schízaa harjoitusalueenaan, joten pääsy saarelle on kielletty.


title: Schíza

text: Schízan saari sijaitsee Jooniansaariin kuuluvassa pienemmässä Oinoússeen saariryhmässä Välimereen kuuluvassa Joonianmeressä Peloponnesoksen niemimaan lounaisrannikon Methónin kylän edustalla. Saari kuuluu Pýlos-Néstoraksen kuntaan, joka kuuluu Messenian alueyksikköön ja Peloponnesoksen alueeseen. Pinta-alaa Schízalla on 12 neliökilometriä, joten se on saariryhmän suurin saari. Schízan korkein kohta on 201 metriä merenpinnan yläpuolella sijaitseva Vígla saaren pohjoisosassa. Víglan koillisrinteellä sijaitsee tippukiviluola Mávri Trýpa eli "musta luola", jonne pääseminen on erittäin hankalaa. Luolasta on löydetty esihistorialliselle ajalle ajoitettuja keramiikan kappaleita. Schízalla kasvaa pensaita, ja siellä laiduntaa vuohia. Saaren rannikko on kivikkoinen.


title: Schíza

text: Schíza yhdessä muiden Oinoússeksen saariryhmän saarten, kuten Sapiéntzan ja Venétikon, sekä näiden saarten vastapuolisella mantereella olevien alueiden kanssa muodostaa Natura 2000 -verkostoon kuuluvan suojelualueen, jolla on kokoa 112,9 neliökilometriä.


title: Luettelo televisiosarjan Tanssii tähtien kanssa kilpailijoista

text: Tanssii tähtien kanssa on suomalainen versio tv-sarjaformaatista "Dancing with the Stars". Sarjassa julkisuuden henkilöt opettelevat vakio- ja latinalaistansseja ammattitanssijoiden opastuksella. Kilpailijoita pudotetaan sarjasta tuomarien antamien pisteiden ja yleisöäänestyksen tuloksen perusteella. Sarjan esitys alkoi MTV3-kanavalla vuonna 2006 ja sarjasta on esitetty 11 tuotantokautta. 11. tuotantokausi esitettiin syksyllä 2018.


text: Sarjan yhdellätoista tuotantokaudella on esiintynyt yhteensä 106 julkisuuden henkilöä, ja sarjan yksitoista voittajaa aikajärjestyksessä ovat Tomi Metsäketo, Mariko Pajalahti, Maria Lund, Satu Tuomisto, Antti Tuisku, Viivi Pumpanen, Krisse Salminen, Raakel Lignell, Pete Parkkonen, Anna-Maija Tuokko ja Edis Tatli.


text: Kahdella ensimmäisellä tuotantokaudella kilpailijoita oli kahdeksan, mutta kolmannesta tuotantokaudesta eteenpäin kilpailijoita on ollut aina kymmenen.


text: Useimmiten mukana olleet tanssinopettajat:


text: Alla olevassa listassa kunkin tuotantokauden voittaja on merkitty kultaisella, toiselle sijalle sijoittunut hopealla ja kolmanneksi sijoittunut pronssilla.


title: Tuohimaa

text: Tuohimaa on suomalainen sukunimi. Tunnettuja Tuohimaita:


title: Koverharin terästehdas

text: Koverharin terästehdas oli Koverharissa Hangossa vuosina 1961-2012 toiminut terästehdas.


title: Koverharin terästehdas

text: FNsteel syntyi suomalaisen Ovako Wiren ja hollantilaisen yhtiön fuusiosta. Yhtiön toiminta Koverharin terästehtaan ja Taalintehtaan valssaamon osalta loppui konkurssiin 25. kesäkuuta 2012.


title: Koverharin terästehdas

text: Yhtiöllä oli Suomessa tehtaat Taalintehtaalla Kemiönsaaressa ja Koverharissa Hangossa. Yhtiö toimi Suomen lisäksi Ruotsissa ja Alankomaissa. Yhtiö valmisti Koverharin masuunissaan terästeelmiä ja Taalintehtaan valssaamossa valssilankoja ja jännepunosta.


title: Koverharin terästehdas

text: Vuonna 2010 yhtiön liikevaihto oli 350 miljoonaa euroa, henkilökuntaa oli 800. Teräksentuotantokapasiteettia oli 600 000 tonnia vuodessa.


title: Koverharin terästehdas

text: Yhtiö ilmoitti kesäkuussa 2012, että Suomen toiminnot lopetetaan ja että yhtiö hakeutuu konkurssiin. Talousvaikeuksien syynä on FNsteelin mukaan teräksen maailmanmarkkinahintojen heikkeneminen ja raaka-aineiden korkeat hinnat. Osa FNsteelin tytäryhtiöistä jatkoi toimintaansa (Suomessa nimellä FNsteel Dalwire), mutta raaka-aine tulee muualta kuin Hangosta. Ennen konkurssi-ilmoitusta Suomessa oli henkilökuntaa noin 450, lisäksi noin 200 alihankkijoiden työntekijää oli työskennellyt tehtailla.


title: Meteori (elokuva)

text: Meteori ("Meteor", myös nimellä "Meteori: uhka avaruudesta") on vuonna 1979 ensi-iltansa saanut tieteiskatastrofielokuva, joka kertoo maan kanssa törmäyskurssilla olevan meteoriitin tuhoamisyrityksestä. Elokuvan pääosia esittävät Sean Connery, Natalie Wood, Karl Malden, Brian Keith, Martin Landau, Trevor Howard, Richard Dysart, Henry Fonda, Joseph Campanella, Bo Brundin, Katherine De Hetre, James G. Richardson, Roger Robinson, Michael Zaslow, John McKinney, Burke Byrnes ja Bibi Besch. Elokuvan on ohjannut Ronald Neame. Osaa elokuvan juonesta hyödynnettiin elokuvissa "Armageddon" ja "Deep Impact". Vuonna 2009 ensiesitettiin nelituntinen, kaksiosainen, samanniminen minisarja.


title: Teille elämästä laulan

text: Teille elämästä laulan on suomalaisen Esko Rahkosen studioalbumi vuodelta 1984.


title: Keskiyön tango

text: Keskiyön tango on suomalaisen Esko Rahkosen kokoelma-albumi vuodelta 1982.


title: Pokatši

text: Pokatši () on öljyntuotantoalueen kaupunki Venäjän Hantien ja mansien autonomisen piirikunnassa Länsi-Siperian alangolla. Se sijaitsee linnuntietä 130 kilometriä öljykeskus Surgutista koilliseen.


title: Pokatši

text: Aluehallinnossa Pokatši on 17 171 (vuonna 2010) asukkaan kaupunkipiiri, joka sijaitsee Hanti-Mansian itäosat kattavan Nižnevartovskin piirin länsiosissa.


title: Pokatši

text: Vuonna 1970 yksi alueelle poratusta tutkimuskaivosta (P21) alkoi tulla runsaasti öljyä. Vuonna 1978 perustettiin tuotantoyhtiö "Pokatševneft" ja rakennettiin öljytyöntekijöiden asuinalue. Tästä kaupunki sai alkunsa. Pokatšin lähistöltä, Obin vesistön Agan-sivujoen varrelta on löydetty arkeologisissa kaivauksissa merkittäviä vanhojen, esihistoriallisten asutusten jäänteitä hyvin laajalta alueelta (useita kymmeniä kaivauspaikkoja).


title: While You Were Sleeping

text: While You Were Sleeping ("Sillä välin kun sinä nukuit") voi tarkoittaa seuraavia:


title: Josh Freeman

text: Joshua Tyler ”Josh” Freeman (s. 13. tammikuuta 1988 Kansas City, Missouri) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on tällä hetkellä Minnesota Vikingsien jäsen. Freeman pelasi aiemmin Tampa Bay Buccaneersissa.


title: Josh Freeman

text: Tampa Bay Buccaneers varasi Kansasin valtionyliopistossa yliopistojalkapalloa pelanneen Freemanin vuoden 2009 NFL:n varaustilaisuudessa ensimmäisen kierroksen 17. pelaajana. Hän teki seuran kanssa viiden vuoden sopimuksen, jonka arvo voi nousta maksimissaan 36 miljoonaan dollariin.


title: Josh Freeman

text: Freeman oli marraskuusta 2009 lähtien Buccaneersin aloittava pelinrakentaja, kunnes hän sai penkkikomennuksen syyskuussa 2013 New England Patriotsia vastaan pelatun ottelun jälkeen. Seuraavassa ottelussa tulokas Mike Glennon aloitti Buccaneersin pelinrakentajana, eikä Freeman ollut mukana kokoonpanossa. Freemania yritettiin kaupata kaikille muille NFL-seuroille tuloksetta. Ongelmia tuotti muun muassa hänen tekemänsä iso sopimus tulokaskaudella.


title: Josh Freeman

text: Lopulta Buccaneers vapautti lokakuun 2013 alussa Freemanin sopimuksestaan.


title: Josh Freeman

text: Muutama päivä myöhemmin Minnesota Vkings solimi yhdenvuoden sopimuksen Freemanin kanssa. Freeman pelasi yhdessä ottelussa koko kauden aikana.


title: Josh Freeman

text: Freeman kärsii tarkkaavaisuus- ja ylivilkkaushäiriö ADHD:stä.


title: Touchstones

text: Touchstones on saksalaisyhtye Subsignalin toinen studioalbumi. Se julkaistiin Euroopassa 30. syyskuuta 2011 Zyx Recordsin kautta ja Yhdysvalloissa 8. marraskuuta 2011 Entertainment Onen kautta. Albumi saavutti Saksan virallisella albumilistalla 53. sijan.


title: Silmukka kiristyy

text: Silmukka kiristyy tarkoittaa seuraavia asioita:


AFI:n 100-vuotissarjan 100 romanttisinta elokuvaa () on viides American Film Instituten 100-vuotissarjan osa, joka julkaistiin 11. kesäkuuta 2002 CBS-kanavalla erityisjaksossa, jonka juonsi näyttelijä Candice Bergen. Seuraavaan listaan on valittu sata suurinta rakkaustarinaa yhdysvaltalaisen elokuvan historiassa.


title: British Motor Holdings

text: British Motor Holdings Ltd (BMH) oli britannialainen autoteollisuusyhtiö, joka toimi 14. joulukuuta 1966 asti nimellä British Motor Corporation (BMC).


title: British Motor Holdings

text: Britanniassa pääministeri Harold Wilsonin Työväenpuolueen hallituskausi 1964–1970 oli teollisen tuotannon laskun aikaa, mitä pyrittiin korjaamaan yritysfuusioilla, etenkin ajoneuvoteollisuudessa. Chrysler oli ostanut osan Rootes Groupista, Leyland Motors Company (LMC) oli hankkinut omistukseensa Standard-Triumph Companyn ja Roverin, ja siitä oli tullut autoteollisuuden tärkeä vaikuttaja. British Motor Corporationin (BMC) kotimaan myynnissä oli tapahtunut huomattava puodotus. Vuonna 1965 BMC hankki omistukseensa yhteistyökumppaninsa, autojen koripeltejä valmistavan Pressed Steel Companyn, ja vuoden 1966 syksyllä Jaguarin. Jotta yhtiön liiketoiminnan muuttunut luonne kävisi paremmin ilmi, sen nimi muutettiin muotoon British Motor Holdings 14. joulukuuta 1966.


title: British Motor Holdings

text: Jaguar myytiin, koska sen perustaja ja pääjohtaja William Lyons oli eläköitymässä, eikä hänellä ollut jatkajaa. Hänen ainoa poikansa John Lyons oli saanut surmansa auto-onnettomuudessa vuonna 1955, ja muut johtokunnan jäsenet olivat samaa ikäluokkaa hänen kanssaan. Toinen myyntiin vaikuttanut seikka oli, että myös Jaguarille koripeltejä tuottanut Pressed Steel Company, oli nyt BMC:n omistuksessa.


title: British Motor Holdings

text: BMC:lle Jaguar Cars oli mielenkiintoinen hankinta, koska sen kaupallinen menestys etenkin Yhdysvaltain markkinoilla oli hyvä ja yhtiö voitollinen. Samaan aikaan BMC kärsi huonon myynnin aiheuttamasta kassavajeesta, joka vaikeutti uusien laiteinvestointien tekemistä ja uusien automallien suunnittelua.


title: British Motor Holdings

text:
BMH:n alaisuuteen kuului valtava määrä brittiläisiä automerkkejä
Jaguar Cars Ltd:n puolelta siirtyi:


title: British Motor Holdings

text: BMC:n puolelta siirtyi:Jo tammikuussa 1968 BMH:n elinkaari tuli päätökseen. Vaikka yhtiö edelleen kamppaili pitääkseen tuloksensa voitollisena, se yhdistyi vakavaraisen Leyland Motor Corporationin kanssa. Tuloksena yhtiöstä tuli British Leyland Motor Corporation (BLMC).


title: Mitsuo Fuchida

text: Mitsuo Fuchida (jap. 淵田 美津雄 - Fuchida Mitsuo, 3. joulukuuta 1902 – 30. toukokuuta 1976) oli keisarillisen Japanin laivaston kommodori toisessa maailmansodassa. Hän tuli lähinnä tunnetuksi Pearl Harborin ilmahyökkäyksen johtajana.


title: Mitsuo Fuchida

text: Fuchida haavoittui Midwayn taistelussa, mutta pelastui nilkka murtuneena "Akagille". Lisäksi hän oli silminnäkijänä todistamassa Hiroshiman atomipommitusta. Hänen käyttämänsä lentokone, jossa oli matkustajana, laskeutui Hiroshimaan hyvin pian atomipommituksen jälkeen.


title: Mitsuo Fuchida

text: Midwayn tappio oli japanilaisille niin vaikea pala niellä, että muiden joukossa Fuchida kannettiin salaa sairaalalaivasta. Taistelussa japanilaisten neljä merkittävintä lentotukialusta tuhoutui. Amerikkalaiset menettivät vain "Yorktownin", jonka japanilainen sukellusvene torpedoi.


title: Mitsuo Fuchida

text: Kapteeni Fuchida kääntyi buddhalaisuudesta kristityksi ja aloitti saarnaajan uran. Fuchida kuoli vuonna 1976. Ennen diabeteksesta johtunutta kuolemaansa Fuchida kävi saarnamatkoilla Yhdysvalloissa. Hän sai vieläkin kohtalaisen jäätävän vastaanoton kuitenkin siellä. Fuchida ei ollut enää kovin ilahtunut saamistaan tunnustuspalkinnoista Japanista. Näitä olivat erilaiset mitalit ja kunniamaininnat.


title: Diplomi

text: Diplomi (, tarkoittaa "taitettua paperiarkkia") on asiakirja, jolla myönnetään esimerkiksi arvo. Sillä voidaan tarkoittaa myös kunniakirjaa. Diplomin voi myöntää oppilaitos osoitukseksi tutkinnon suorittamisesta. Latinan kielessä se on tarkoittanut matkustavalle annettua suojeluskirjettä.


title: Diplomi

text: Sana diplomi- on aikaisemmin tarkoittanut tutkintonimikkeessä korkeakoulutasoista oppiarvoa mutta sen käyttö on laajentunut. Esimerkkejä korkeakoulututkinnoista ovat diplomi-insinööri ja diplomiekonomi.


title: Diplomi

text: Samasta kreikan kielen kantasanasta ovat lähtöisin myös sanat diplomaatti ja diplomatia.


AFI:n 100-vuotissarjan 50 suurinta elokuvasankaria ja -roistoa () on kuudes American Film Instituten 100-vuotissarjan osa, johon on valittu 100 suurinta elokuvahenkilöhahmoa (sankari- ja roistokategorioista molemmista 50).


title: AFI:n 100-vuotissarjan 50 suurinta elokuvasankaria ja -roistoa

text: Lista julkaistiin kesäkuussa vuonna 2003 CBS-kanavan erikoisjaksossa, jonka juonnossa toimi Arnold Schwarzenegger. Tosi-tv-erikoisjakso oli ehdokkaana Emmy-palkintoon.


text: Gary Cooper on ainoa näyttelijä, joka esiintyy listalla kolme kertaa; kaikki hänen kolme valittua rooliaan on valittu elokuvasankareihin.


text: Kymmenen näyttelijää esiintyy kaksi kertaa samalla listalla: James Cagney, Robert Mitchum ja Jack Nicholson elokuvaroistojen listalla ja Humphrey Bogart, Henry Fonda, Harrison Ford, Paul Newman, Robert Redford, Charlton Heston ja James Stewart elokuvasankarien listalla. Kolme näyttelijätärtä myös esiintyy kahdesti samalla listalla; kaikki kolme elokuvaroistoissa: Bette Davis, Glenn Close ja Faye Dunaway.


text: Al Pacino ja Arnold Schwarzenegger ovat ainoat näyttelijät, jotka esiintyvät molemmilla listoilla; molemmat esiintyvät yhdesti kummassakin.


text: Listojen kaikista näyttelijöistä 21 heistä — Kathy Bates, Marlon Brando, Gary Cooper, Russell Crowe, Robert Donat, Michael Douglas, Sally Field, Louise Fletcher, Jodie Foster, Gene Hackman, Tom Hanks, Anthony Hopkins, Ben Kingsley, Frances McDormand, Gregory Peck, Julia Roberts, George C. Scott, Kevin Spacey, Spencer Tracy, Denzel Washington ja John Wayne — vastaanotti Oscar-palkinnon heidän roolisuorituksistaan; Gary Cooper voitti kahdesti, kerran Will Kanen roolista ja kerran Alvin Yorkin roolista (hän myös sai kolmannen Oscar-ehdokkuuden Lou Gehrigin roolista, jota hän ei voittanut). Jäljellä olevista näyttelijöistä Judith Anderson, Anne Baxter, Warren Beatty, Linda Blair, Humphrey Bogart, Glenn Close, Bette Davis, Geena Davis, Faye Dunaway, Ralph Fiennes, Henry Fonda, Alec Guinness, Angela Lansbury, Charles Laughton, Paul Muni, Liam Neeson, Paul Newman, Robert De Niro, Laurence Olivier, Peter O'Toole, Al Pacino, Susan Sarandon, Sylvester Stallone, Barbara Stanwyck, James Stewart, Meryl Streep ja Sigourney Weaver olivat myös ehdokkaina rooleistaan, mutta eivät voittaneet.


text: Listassa joissain tapauksissa on tosielämän henkilöitä (joita näyttelijät näyttelivät) ja jotkut hahmot perustuvat todellisiin henkilöihin.Kaksi sankaria, Jimmy "Popeye" Doyle ja Norma Rae Webster, perustuvat tosielämän henkilöihin. Doyle perustuu newyorkilaiseen etsivään Edward "Eddie" Eganiin (1930–1995) ja Webster perustuu eteläiseen tehdastyöntekijään Crystal Lee Jordan (myöh. Sutton, 1940–2009). Roisto Norman Bates "Psykosta" perustuu löyhästi tosielämän murhaaja Ed Geiniin. Atticus Finch "Kuin surmaisi satakielen" -elokuvasta perustuu löyhästi Harper Leen (kirjan kirjoittaja, jonka romaaniin elokuva perustuu) tosielämän isään. Roisto J. J. Hunsecker "Menestyksen huumasta" pohjautuu kolumnisti Walter Winchelliin.


title: Sydänten parantaja

text: Sydänten parantaja on suomalaisen Esko Rahkosen studioalbumi vuodelta 2002.


title: Joku odottaa kirjettäsi

text: Joku odottaa kirjettäsi on suomalaisen Esko Rahkosen kokoelma-albumi vuodelta 2004.


title: Isonkyrön rautatieasema

text: Isonkyrön rautatieasema () on rautatieliikennepaikka Suomen rataverkkoon kuuluvalla rataosalla Seinäjoki–Vaasa.


title: Isonkyrön rautatieasema

text: Yksiraiteisella rataosuudella Isonkyrön asema oli ainoa välipysäkki, jolla on kaksi laituriraidetta. Tämän takia se toimi junien kohtaamispaikkana usealle henkilöliikenteen junaparille.


title: Isonkyrön rautatieasema

text: Aseman henkilöliikenne loppui kesäkuussa 2016.


title: Isonkyrön rautatieasema

text: Isonkyrön, eli alun perin Orismalan pysäkki avattiin radan valmistuessa vuonna 1883. Alkuperäisen nimensä pysäkki sai sitä ympäröivän kylän, sekä kartanon mukaan, ja Isonkyrön kunnan nimeä kantava laituri sijoitettiin lähemmäs kirkkoa. Orismalan pysäkki kohotettiin asemaksi vuonna 1888.


title: Isonkyrön rautatieasema

text: Asemarakennus rakennettiin Vaasan radan tyyppipiirustusten mukaan, ja myöhemmin sitä laajennettiin Bruno Granholmin suunnitelman pohjalta.


title: Isonkyrön rautatieasema

text: Asemalla oli 1920-luvulle saakka yksipaikkainen veturitalli. Lisäksi 1900-luvun alussa asemalta haarautui pistoraiteet Orisbergin kartanon suuntaan ja läheiselle louhimolle.


title: Isonkyrön rautatieasema

text: Aseman seudulle muodostui tiivistä kyläasutusta, muttei mitään varsinaista taajamaa. Asema nimettiin uudelleen sijaintikuntansa Isonkyrön mukaan vuonna 1968, jolloin entinen Isonkyrön liikennepaikka muutettiin Ventäläksi. Miehitys asemalta poistettiin vuonna 1989 ja asemarakennus on nykyisin yksityisomistuksessa.


title: Isonkyrön rautatieasema

text: Henkilöliikenteen pysähdykset Isossakyrössä lopetettiin 20. kesäkuuta 2016, mutta Isoonkyröön on yhä VR:n bussiyhteys.


title: Roald Larsen

text: Roald Morel Larsen (2. tammikuuta 1898 Kristiania – 28. heinäkuuta 1959 Oslo) oli norjalainen pikaluistelija ja olympiamitalisti. Hän edusti seuratasolla Oslo SK:ta.


title: Roald Larsen

text: Larsen voitti ensimmäisen arvokisamitalinsa 1922, jolloin hän sai yleisluistelun MM-kisoissa hopeaa ja saavutti myös Norjan-mestaruuden. Hän oli kolmas EM-kilpailuissa 1923 ja sai kultamitalin 1924. Larsen voitti Chamonix'n olympialaisissa 1924 yhteensä viisi mitalia, joista kaksi hopeisia ja kolme pronssisia. Samana vuonna hän sai myös yleisluistelun MM-kultaa ja voitti lajin Norjan-mestaruuden ollen toinen mies, joka pystyi voittamaan samalla kaudella kultaa MM- EM- ja Norjan-mestaruuskisoista.


title: Roald Larsen

text: Larsen voitti MM-pronssia 1925 ja samana vuonna EM-kisojen hopeaa, ja 1926 hän oli MM-kilpailujen hopealla. Kaudella 1928 hän sai EM-kisojen pronssia yleisluistelussa ja voitti olympialaisissa pronssia 500 metrin matkalla. Larsen myös sijoittui 1 500 metrillä neljänneksi, mutta joutui keskeyttämään 10 000 metrillä. Hän on Rintje Ritsman lisäksi ainoa pikaluistelija, jolla on kuusi olympiamitalia, mutta ei yhtään kultaista. Larsen rikkoi helmikuussa 1928 Davosissa matkan 14 vuotta vanhan maailmanennätyksen luistelemalla ajan 43,1. Seuraavana vuonna hän oli vielä EM-kisojen pronssilla ja sijoittui neljänneksi MM-kilpailuissa, mutta 1930 hän jäi pois kuudentoista parhaan joukosta molemmissa kisoissa.


title: Roald Larsen

text: Larsen lopetti uransa 1936 oltuaan jo useita vuosia pois kansainvälisistä kilpailuista. Hän aloitti kahden veljensä kanssa lasialan yrityksen Roald Larsen AS, ja Larsenin kuoltua yritys siirtyi isomman firman omistukseen.


Kansainvälinen päivä kidutuksen uhrien puolesta () on 26. kesäkuuta vietettävä kansainvälinen vuosipäivä kidutuksen uhrien hyväksi. Ensimmäisen kerran päivää vietettiin vuonna 1998.


Kansainvälinen päivä kidutuksen uhrien puolesta kuuluu Yhdistyneiden kansakuntien päiviin. Yhdistyneiden kansakuntien yleiskokous valitsi päivän 26. kesäkuuta kahdesta syystä: 26. kesäkuuta 1945 allekirjoitettiin Yhdistyneiden kansakuntien peruskirja ja 26. kesäkuuta 1987 Yhdistyneiden kansakuntien kidutuksenvastainen sopimus astui voimaan.


Kansainvälinen päivä kidutuksen uhrien puolesta on vuodesta 2009 asti ollut yleinen vapaapäivä Bosnia ja Herzegovinassa.


AFI:n 100-vuotissarjan 100 hienointa elokuvalaulua () on seitsemäs American Film Instituten 100-vuotissarjan osa, joka julkaistiin 22. kesäkuuta 2004 John Travoltan juontamassa CBS-kanavan erikoisjaksossa.


title: AFI:n 100-vuotissarjan 100 hienointa elokuvalaulua

text: Elokuvista "Laulavat sadepisarat", "Sound of Music" ja "West Side Story" on listalla kustakin kolme kappaletta. Elokuvilla "Ihmemaa Oz", "Tähti on syntynyt" (sija 11. vuoden 1954 versiolla ja sija 16. vuoden 1976 versiolla), "Funny Girl" ja "Tyttö ja kosija" on jokaisella kaksi sijoitusta listalla.


text: Esittäjistä Judy Garlandilla, Gene Kellyllä ja Marni Nixonilla on eniten sijoituksia, kullakin viisi. Barbra Streisandilla, Fred Astairella ja Julie Andrewsilla sijoituksia on neljä.


text: Seuraavaan listaan on valittu sata suurinta elokuvalaulua yhdysvaltalaisen elokuvan historiassa.


title: Joris Ivens

text: George Henri Anton ”Joris” Ivens (18. marraskuuta 1898 Nijmegen, Alankomaat – 28. kesäkuuta 1989 Pariisi, Ranska) oli alankomaalainen elokuvaohjaaja ja dokumentaristi, jonka ura kesti 1910-luvulta aina 1980-luvulle saakka. Poliittisesti Ivens oli kommunisti, mikä näkyi myös hänen kantaa ottavissa töissään. Ivensiä pidetään dokumenttielokuvan merkittävänä kehittäjänä ja yhtenä sen suurista nimistä.


title: Joris Ivens

text: Nijmegenissä vuonna 1898 syntynyt George Ivens oli katolisen perheen toinen lapsi. Hänen vanhempansa pitivät kaupungissa valokuvausliikettä, ja myös Georgen oli tarkoitus jatkaa tällä alalla. Otollisissa olosuhteissa Ivensistä tuli kuitenkin myös elokuvaohjaaja jo teini-iässä. Vuonna 1912 valmistunut lyhytfilmi "De Wigwam", intiaani- ja länkkäritarina, oli koko perheen voimainkoitos.


title: Joris Ivens

text: Armeijan reserveissä ollut Ivens suuntasi ensimmäisen maailmansodan jälkeen Berliiniin jatkaakseen opintoja valokuvaajan uraa ajatellen. Nuorelle miehelle poliittisesti ja taiteellisesti aktiivinen 1920-luvun alkupuolen Berliini muodostui kuitenkin käännekohdaksi. Poliittisista vasemmisto-avant-garde-piireistä sekä ekspressionismin kyllästämistä elokuvista tuli Ivensille tuttuja.


title: Joris Ivens

text: Kotimaahansa palannut Ivens työskenteli vielä valokuvausalalla, mutta ryhtyi pian toimimaan yhä enemmän liikkuvan kuvan parissa, sillä isän valokuvausliikkeen myötä elokuvakalustoon oli helppo päästä käsiksi. Lisäksi Ivens oli ollut perustamassa elokuvayhteisöä, jonka puitteissa hän imi vaikutteita aikakautensa parhaista elokuvista.


title: Joris Ivens

text: Ensimmäiset todelliset filmikokeilut Ivens aloitti vuonna 1927, ja jo seuraavina vuosina syntyivät lyhytelokuvat "Silta" ("De Brug", 1928) ja "Sade" ("Regen", 1929), runollinen kertomus sateen kastelemasta kaupungista. Molemmat on mainittu usein avant-garde-klassikoiksi.


title: Joris Ivens

text: Lyhytelokuvilla nopeasti mainetta hankkinut Ivens siirtyi 1930-luvulla yhä enemmän kohti poliittisesti kantaa ottavaa elokuvaa ja antoi omien poliittisten ja sosiaalisten vakaumustensa näkyä.


title: Joris Ivens

text: Neuvostoliittolaisen Vsevolod Pudovkinin maahan kutsumana Ivens ohjasi "Sankareiden laulun" ("Pesn o gerojah", 1932), Neuvostoliiton suunnitelmatalouteen perustunutta teollistumista ihastelleen elokuvan. Mahdollisia ongelmakohtia Ivens ei käsitellyt, toisin kuin yhdessä Henry Storckin kanssa ohjaamassaan elokuvassa "Misère au Borinage" (tai "Borinage", 1933). Belgian hiilikaivosalueen työläisten kurjia olosuhteita ohjaajat käsittelivät rehellisen suorasti tyylillistä kikkailua välttäen.


title: Joris Ivens

text: Elokuvassaan "Uusi maa" ("Nieuwe gronden", 1934) Ivens palasi Alankomaiden patotyömaille maankuivausprojektien pariin, elokuva oli jatkoa muutamia vuosia aiemmin valmistuneelle lyhytelokuvalle "Zuiderzee" (1930). Ihmisen työtä ylistänyt elokuva sai myös osakseen vahvan poliittisen näkökulman. Kokoomaelokuvan metodein ja arkistomateriaalin avulla epäpoliittiselta vaikuttava kokonaisuus kääntyi kapitalismin kritiikiksi.


title: Joris Ivens

text: 1930-luvun puolivälissä Yhdysvalloissa työskennellyt Ivens kiinnitti katseensa sinne minne niin monen muunkin aikalaisen huomio hakeutui: Espanjan sisällissotaan. Syntyi tasavaltalaisten näkökantoja heijastellut, mutta objektiivisuuden ja vahvan läsnäolon hengen säilyttänyt "Espanjan maa" ("The Spanish Earth", 1937), johon selostustekstin kirjoitti ja luki kirjailija Ernest Hemingway. Elokuvaa pidetään yhtenä Ivensin laajan tuotannon tärkeimmistä.


title: Joris Ivens

text: Dokumenttielokuvan merkityksen paremmin tiedostanut Ivens halusi elokuvillaan yhä enemmän haastaa ihmisiä toimimaan yhteiskunnallisten ongelmien parissa. Elokuvaajasta kehittyi taistelukuvaaja, ja Ivens siirtyi Aasiaan uusien ongelmakohtien pariin. Japanilaisten hyökkääjien kohteeksi joutuneesta Kiinasta valmistui elokuva "400 miljoonaa" ("The 400 Million", 1938), jossa Kiinan–Japanin sodan äärimmäinen julmuus tallentui selkeästi ja voimakkaasti.


title: Joris Ivens

text: Toisen maailmansodan aikana jälleen Yhdysvalloissa työskennellyt Ivens sai pian sodan jälkeen tarjouksen kotimaastaan Alankomaista. Hallituksen pyynnöstä Alankomaiden Itä-Intiaan nimitetty Ivens ajautui kuitenkin pian välirikkoon kotimaansa kanssa, sillä elokuvassa "Indonesia Calling" (1946) ohjaajan sympatiat olivat paikallisten asukkaiden, ei Euroopasta tulleiden siirtomaaisäntien puolella.


title: Joris Ivens

text: Seuraavan kymmenen vuoden aikana Ivensin ura jatkui sodan tuhoista ylös nousevan Itä-Euroopan maissa. Syntyi tuotantoarvoiltaan vaikuttavia elokuvia, joiden taiteellinen laatu ei ollut kuitenkaan aina kohdallaan, sillä ohjaajan kädet olivat usein sidottu toimimaan kommunismin äänitorvena.


title: Joris Ivens

text: Itä-Euroopan vuosien jälkeen Ivensin ura jatkui työteliäänä, mutta 1950–1960-lukujen molemmin puolin syntyi poliittisten elokuvien vastapainoksi myös pitkästä aikaa epäpoliittisia elokuvia eri puolilla maailmaa. Elokuvassa "Seine kohtaa Pariisin" ("La Seine a rencontré Paris", 1957) pääsi jälleen esille hänen runollinen puolensa. Samaan runollisten kuvausten sarjaan voidaan liittää elokuvat "Valparaiso" ("...A Valparaiso", 1963) ja "Mistraali" ("Pour le mistral", 1965), joista jälkimmäisessä Ivens kuvasi kamerallaan jotakin näkymätöntä – tuulta.


title: Joris Ivens

text: Myös viimeisinä vuosikymmeninään Ivens säilytti poliittisen puolensa ja palasi myös Aasiaan. Vietnamin sodasta syntyi elokuva "17. leveysaste" ("Le Dix-septième parallèle", 1967), joka toi kuuluviin pohjoisvietnamilaisten äänen ja yhdysvaltalaisten pommitusten keskellä asuvien ihmisten kärsimyksen.


title: Joris Ivens

text: Maon kulttuurivallankumouksen ravistelemasta Kiinasta syntyi puolestaan massiivinen, mutta ei juuri kriittinen, 12-tuntinen "Kuinka Yukong siirsi vuoria" ("Comment Yukong déplaca les montagnes", 1976). Kiinassa valmistui myös lähes 90-vuotiaaksi ehtineen Ivensin viimeinen teos, jälleen tuulta käsitellyt "Une Histoire du vent" (1988). Viimeisinä vuosikymmeninään Ivens työskenteli usein yhdessä vaimonsa Marceline Loridanin kanssa.


title: We Are Young

text: ”We Are Young” on yhdysvaltalaisen yhtyeen Funin kappale heidän toiselta studioalbumiltaan "Some Nights". Vierailevana artistina kappaleessa esiintyy yhdysvaltalainen laulaja Janelle Monáe. Kappale julkaistiin 20. syyskuuta 2011 albumin ensimmäisenä singlenä. Musiikillisesti ”We Are Young” on voimaballadi, jossa on elementtejä indie popista, vaihtoehtorockista ja voimapopista. Kappale on saavuttanut kaupallista menestystä ja sitä on luonnehdittu yhdeksi vuoden 2012 suurimmista hiteistä.


title: We Are Young

text: Kappale sai aluksi huomiota vain verkossa, mutta joulukuussa 2011 sitä coveroitiin televisiosarjassa "Glee". Näyttelijöiden versio kappaleesta nousi iTunesin ykköseksi ja sijalle 12 Yhdysvaltain "Billboard" Hot 100 -singlelistalla. Tämän jälkeen kappaletta käytettiin Chevrolet Sonic -automallin mainoksessa, joka esitettiin Super Bowl XLVI -loppuottelun aikana. Perinteisesti loppuottelu on vuoden katsotuimpia televisiolähetyksiä, ja tälläkin kertaa lähetystä seurasi yli 111 miljoonaa katsojaa. Pian kappale välittyi valtayleisön tietoisuuteen ja siitä tulikin niin sanottu crossover-hitti. Kappale nousi "Billboard" Hot 100 -singlelistan kärkeen ja pysyi siellä kuusi yhtäjaksoista viikkoa. ”We Are Young” on myynyt viisinkertaista platinaa Yhdysvalloissa ja se on sekä Funin että Monáen ensimmäinen listahitti.


title: We Are Young

text: Kappale valittiin vuoden 2013 Grammy-gaalassa vuoden kappaleeksi..


title: Klaudia

text: Klaudia on suomalainen naisen etunimi, joka on tunnettu etenkin ortodoksisen väestön keskuudessa. Klaudia ja sen kansainvälinen nimimuoto Claudia pohjautuvat roomalaiseen Claudius-sukunimeen. Claudia on sen naispuolinen vastine ja tarkoittaa kyseiseen ylimyssukuun kuuluvaa naista.


title: Klaudia

text: "Raamatun" mukaan Paavalilla oli työtoverina Claudia. Katolinen kirkko viettää tämän muistopäivää 7. elokuuta. Suomen ortodoksiseen kalenteriin on puolestaan merkitty 300-luvun alussa eläneen marttyyrineito Kaludian muistopäivä. Se on 18. toukokuuta, ja sama päivä on osoitettu myös Klaudian ortodoksiseksi nimipäiväksi.


title: Klaudia

text:
Väestörekisterikeskuksen mukaan Klaudia-nimen on saanut Suomessa 1900-luvun alusta elokuuhun 2018 mennessä 1 075 ja Claudia-nimen 1191 naista. Nimi on ollut käytössä jo 1800-luvulla, ja suosituimmillaan se on ollut 1900-luvun alkupuolella. Klaudiat yleistyivät taas 1990-luvulla, kun vanhat nimet tulivat muotiin. Vuodesta 2018 lähtien Claudian nimipäivä on suomenruotsalaisen kalenterin mukaan 7. heinäkuuta.
Venäjällä Klaudia-nimestä käytetään asuja "Klavdija" ja "Klava". Gladys on puolestaan Claudian iiriläis-walesilainen muunnos.


title: Okatorvijäkälä

text: Okatorvijäkälä ("Cladonia uncialis") on noin 1-5 cm korkea pensasjäkälä, joka kasvaa tiheinä tuppaina poronjäkälien seassa ja kaukaa katsottuna niitä muistuttaakin. Sen liereät varret ovat yleensä vaalean kellanvihreitä ja yleisemmällä nimialalajilla tiheään haaroittuvia. Haarojen kärjet ovat lyhyitä ja piikkimäisen teräviä, ruskettuneita. Haaranhangoissa on ammottava reikä. Okatorvijäkälä on yleinen koko maassa kangasmetsissä ja kallioilla, mutta Lounais-Suomessa nimialalajia yleisempi on piikkitorvijäkälä (subsp. "biuncialis"). Tuntureilla laji taas on usein niukasti haarova ja yksittäinen kasvaen muiden jäkälien ja sammalien joukossa.


title: Rakkauden polkuja

text: Rakkauden polkuja on suomalaisen Esko Rahkosen studioalbumi vuodelta 1980.


title: Tarandin hallitus

text: Tarandin hallitus oli 8. marraskuuta 1994–17. huhtikuuta 1995 toiminut Viron hallitus, jota johti pääministeri Andres Tarand. Hallitus istui yhteensä 161 päivää, mikä tekee siitä uudelleenitsenäistyneen Viron lyhytikäisimmän. Tarandin hallituksen muodostivat Viron Maa-keskustapuolue (EMKE), Isänmaa, Viron reformipuolue – liberaalit, Viron kansallisen riippumattomuuden puolue (ERSP) ja Tasavaltalainen ja konservatiivinen kansanpuolue (VKRE).


title: 300: Imperiumin nousu

text: 300: Imperiumin nousu () on vuonna 2014 ensi-iltansa saanut toimintaelokuva, jonka on ohjannut Noam Murro. Elokuva on esiosa vuoden 2007 elokuvalle "300". Se perustuu Frank Millerin Dark Horse Comics -sarjakuviin. Elokuva jatkaa suoraan siitä, mihin edellinen "300"-elokuva päättyi. Elokuva keskittyy siihen, kuinka Themistokles johtaa Kreikan 50 laivan laivaston kohtaamaan persialaisten ylivoimaisen tuhatlaivaisen laivaston.


title: 300: Imperiumin nousu

text: "Imperiumin nousu" jatkaa suoraan siitä, mihin edellinen "300"-elokuva päättyi. Leonidas ja hänen 300 soturiaan makaavat kuolleina Thermopylain solassa, ja Persian ”jumalkuningas” Xerxes tulee Leonidaan luokse irrottaen tämän pään ruumiista. Elokuva siirtyy taistelukentältä Leonidaan vaimon Gorgon luokse, joka kertoo hopliittisotilailleen, miten urheasti hänen miehensä ja 300 muuta soturia taistelivat persialaisia vastaan. Gorgon mukaan Ateena on vain tuhkaa ja tomua. Persialaisten tuhottua sen jäljelle jäävät vain ateenalaiset. Sen jälkeen hän alkaa kertoa, miten kymmenen vuotta aiemmin Marathonin taistelussa Themistokles surmasi persialaisten kuninkaan Daxosin. Themistokleen itsensäkin mielestä olisi ollut parempi, jos hän olisi surmannut tämän pojan Xerxesin. Näin Themistoklesta pidetään sankarina, mutta sota on vasta alkamassa. Daxoksen lempikenraali Artemisia muokkaa surua potevasta Xerxesistä hullun ”jumalkuninkaan”, joka alkaa riehua ympäri Välimerta. Themistokles haluaa pitää Kreikan vapaana kansana ja lähtee vastustamaan muiden kaupunkivaltioiden (muun muassa Olympia ja Sparta) kanssa Xerxesin ja Artemisian massiivista merihyökkäystä Kreikkaa vastaan.


title: Tadeusz Gocłowski

text: Tadeusz Gocłowski (16. syyskuuta 1931 Piski – 3. toukokuuta 2016 Gdańsk) oli puolalainen roomalaiskatolinen arkkipiispa. Hänet vihki lasaristien papiksi Stanislaw Rospond 26. kesäkuuta 1956. Hänet nimitettiin Gdańskin vihkipiispaksi sekä Beneventumin titulaaripiispaksi 22. maaliskuuta 1983, ja piispaksi konsekroinnin suoritti 17. huhtikuuta Józef Glemp, jota avustivat Lech Kaczmarek ja Albin Malysiak.


title: Tadeusz Gocłowski

text: Gocłowski sai 31. joulukuuta 1984 nimityksen Gdańskin piispaksi ja 25. maaliskuuta 1992 arkkipiispaksi. Hän jäi eläkkeelle 17. huhtikuuta 2008.


title: Tadeusz Gocłowski

text: Gocłowski tuli tunnetuksi Solidaarisuus-liikkeelle osoittamastaan kannatuksesta. Hänet otettiin Valkoisen Kotkan ritarikuntaan 10. marraskuuta 2011.


title: Edmund Nowicki

text: Edmund Nowicki (13. syyskuuta 1900 Trzemeszno – 10. maaliskuuta 1971) oli puolalainen roomalaiskatolinen piispa. Hänet vihittiin papiksi 15. maaliskuuta 1924 ja nimitettiin Gdańskin koadjuuttoripiispaksi sekä Hadrianen titulaaripiispaksi 26. huhtikuuta 1951. Piispaksi vihkiminen seurasi 21. syyskuuta. Pääkonsekraattorina toimi Walenty Dymek, jota avustivat Franciszek Jedwabski ja Lucjan Bernacki.


title: Edmund Nowicki

text: Nowicki sai 1. joulukuuta 1956 nimityksen Thuggan titulaaripiispaksi ja 7. maaliskuuta 1964 Gdańskin piispaksi. Hän osallistui Vatikaanin toiseen kirkolliskokoukseen ja kuoli 70-vuotiaana virassa.


title: Antoni Baraniak

text: Antoni Baraniak (1. tammikuuta 1904 Sebastianowo – 20. elokuuta 1977) oli puolalainen roomalaiskatolinen arkkipiispa. Hänet vihki salesiaanien papiksi Adamo Stefano Sapieha 3. elokuuta 1930. Hänet nimitettiin Gnieznon arkkihiippakunnan vihkipiispaksi ja Theodosiopolis in Armenian titulaaripiispaksi 26. huhtikuuta 1951, ja piispaksi vihkiminen seurasi 8. heinäkuuta. Pääkonsekraattorina toimi Stefan Wyszyński, jota avustivat Tadeusz Pawel Zakrzewski ja Lucjan Bernacki.


title: Antoni Baraniak

text: Baraniak sai 30. toukokuuta 1957 nimityksen Poznańin arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.


title: Szczepan Wesoły

text: Szczepan Wesoły (16. lokakuuta 1926 Katowice – 28. elokuuta 2018) oli puolalainen roomalaiskatolinen arkkipiispa. Hänet vihki papiksi Valerio Valeri 28. lokakuuta 1956, ja hänet nimitettiin Gnieznon arkkihiippakunnan vihkipiispaksi sekä Dragonaran titulaaripiispaksi 11. joulukuuta 1968. Piispaksi vihkiminen seurasi 7. helmikuuta 1969. Pääkonsekraattorina toimi Stefan Wyszyński, jota avustivat Herbert Bednorz ja Władysław Rubin.


title: Szczepan Wesoły

text: Wesoły sai 7. helmikuuta 1994 nimityksen Dragonaran titulaariarkkipiispaksi. Hän toimi Gnieznon vihkipiispana, kunnes jäi eläkkeelle 8. huhtikuuta 2003.


title: Ryszard Kasyna

text: Ryszard Kasyna (s. 28. syyskuuta 1957 Nowy Staw) on puolalainen roomalaiskatolinen piispa. Hänet vihki papiksi Gdańskiin Lech Kaczmarek 24. tammikuuta 1982. Hänet nimitettiin Gdańskin vihkipiispaksi ja Diceksen titulaaripiispaksi 24. tammikuuta 2005. Piispaksi vihkiminen seurasi 2. huhtikuuta. Pääkonsekraattorina toimi Józef Kowalczyk, jota avustivat Tadeusz Gocłowski ja Piotr Libera.


title: Piotr Libera

text: Piotr Libera (s. 20. maaliskuuta 1951 Szopienice) on puolalainen roomalaiskatolinen piispa. Hänet vihki papiksi Katowicen hiippakuntaan Herbert Bednorz 15. huhtikuuta 1976. Hänet nimitettiin Katowicen vihkipiispaksi ja Centurian titulaaripiispaksi 23. marraskuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Piotr Libera

text: Libera sai 2. toukokuuta 2007 nimityksen Płockin piispaksi, jonka virkaan hänet asetettiin 31. toukokuuta.


title: Vjatšeslav Ionov

text: Vjatšeslav Nikolajevitš Ionov (, 26. kesäkuuta 1940 Moskova, Venäjän SFNT – 25. kesäkuuta 2012) oli Neuvostoliittoa edustanut ratameloja, olympiavoittaja ja maailmanmestari.


title: Vjatšeslav Ionov

text: Ionov voitti Neuvostoliiton kajakkinelikossa 1 000 metrillä olympiakultaa Tokiossa 1964. Vuonna 1966 hän voitti nelikossa 10 000 metrillä maailmanmestaruuden.


title: Vjatšeslav Ionov

text: Ionov kuoli 25. kesäkuuta 2012, päivää ennen 72-vuotissyntymäpäiväänsä.


title: Vuoden 2012 Atlantin hurrikaanikausi

text: Vuoden 2012 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2012.


title: Vuoden 2012 Atlantin hurrikaanikausi

text: Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta, ja se silti elää yli 24 tuntia, ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuuli ylittää 33 m/s.


title: Vuoden 2012 Atlantin hurrikaanikausi

text: Trooppisten myrskyjen ja hurrikaanien nimet tiedettiin jo ennalta, sillä ne poimittiin järjestyksessä listalta: Alberto, Beryl, Chris, Debby, Ernesto, Florence, Gordon, Helene, Isaac, Joyce, Kirk, Leslie, Michael, Nadine, Oscar, Patty, Rafael, Sandy ja Tony. Ne ovat vuorotellen miesten ja naisten nimiä. Aakkoslistasta on kuitenkin poistettu kirjaimet Q, U, X, Y ja Z, koska niillä alkavia nimiä ei ole englannin kielessä tarpeeksi. Kuusi listaa kiertää niin, että samat nimet tulevat käyttöön kuuden vuoden välein, joten nyt käytetään samoja nimiä kuin 2006. Paljon tuhoa aiheuttaneiden tai jotenkin muuten huomattavien myrskyjen (kuten Hurrikaani Katrina, Hurrikaani Wilma) nimet on "jäädytetty", kuten kuuluisien joukkuepelaajien pelinumerot. Jos vuodessa havaitaan enemmän kuin 21 hirmumyrskyä, niiden niminä aletaan käyttää kreikkalaisia kirjaimia (alpha, beta, gamma...).


title: Vuoden 2012 Atlantin hurrikaanikausi

text: Kausi oli vilkas, kaikkiaan havaittiin kaikkia 19 trooppista myrskyä, joista kymmenen oli hurrikaaneja. Keskimääräisellä kaudella on 12 trooppista myrskyä joista 6 hurrikaaneja. Kauden viimeinen oli trooppinen myrsky Tony. Ainoa voimakas hurrikaani oli Hurrikaani Michael, joka kasvoi Saffirin-Simpsonin asteikolla kolmosluokkaan. Se pysyi Atlantilla avomeren päällä. Paljon tuhoa aiheuttanut Sandy oli vain kakkosluokkaa.


title: Vuoden 2012 Atlantin hurrikaanikausi

text: Trooppinen myrsky Debby aiheutti kesäkuun lopulla ongelmia Floridassa ja Meksikonlahdella. Lokakuussa hurrikaani Sandy tappoi ihmisiä Karibialla.


title: Vuoden 2012 Atlantin hurrikaanikausi

text: Trooppisista myrskyistä hurrikaaneiksi asti voimistuivat seuraavat myrskyt:


title: Tervajoen rautatieasema

text: Tervajoen rautatieasema () on rautatieasema Suomen rataverkkoon kuuluvalla rataosalla Seinäjoki–Vaasa Isonkyrön Kylkkälän kylässä. Siellä pysähtyvät kaikki rataosan taajamajunat, ja se on myös ainoa välipysäkki Seinäjoen ja Vaasan välillä liikennöivälle pikajunaparille. Helsinki–Vaasa osuudella kulkevasta kahdesta Pendolino-vuoroparista asemaa palvelee toinen. Asemalla ei ole lipunmyyntiä.


title: Giacomo Antonio Perti

text: Giacomo Antonio Perti (6. kesäkuuta 1661 Bologna – 10. huhtikuuta 1756 Bologna) oli italialainen barokin ajan säveltäjä. Hän opiskeli musiikkia aluksi setänsä Lorenzo Pertin sekä Rocco Laurentin johdolla; sittemmin hän sai opetusta kontrapunktissa Petronio Franceschinilta. Hän työskenteli muun muassa maestro di cappellana Bolognan San Pietro -tuomiokirkossa setänsä Lorenzo Pertin seuraajana vuodesta 1690 ja sitten San Petroniossa vuodesta 1696 kuolemaansa. Hänen johdollaan opiskelivat Giuseppe Torelli ja Giovanni Battista Martini. Hänet tunnetaan varsinkin hengellisestä vokaalimusiikistaan. Hänen tuotantoonsa kuuluu muun muassa lukuisia messuja, oopperoita ja oratorioita.


title: Ian Murray (piispa)

text: Ian Murray (15. joulukuuta 1932 Lennoxtown – 22. tammikuuta 2016) oli skotlantilainen roomalaiskatolinen piispa. Hänet vihittiin papiksi Saint Andrews and Edinburghin arkkihiippakuntaan 17. maaliskuuta 1956 ja nimitettiin Argyll and The Islesin hiippakunnan johtoon 3. marraskuuta 1999. Piispaksi vihkiminen seurasi 7. joulukuuta. Pääkonsekraattorina toimi Keith Michael Patrick O’Brien, jota avustivat Thomas Joseph Winning ja Pablo Puente Buces.


title: Ian Murray (piispa)

text: Murray jäi eläkkeelle 16. lokakuuta 2008.


title: Ian Murray

text: Ian Murray voi olla:


title: Joseph Anthony Toal

text: Joseph Anthony Toal (s. 13. lokakuuta 1956 Roybridge) on brittiläinen roomalaiskatolinen piispa. Hänet vihittiin papiksi skotlantilaiseen Argyll and The Islesin hiippakuntaan 10. heinäkuuta 1980 ja nimitettiin sen johtoon 16. lokakuuta 2008. Piispaksi konsekroinnin suoritti 8. joulukuuta Keith Michael Patrick O’Brien, jota avustivat Faustino Sainz Muñoz ja Ian Murray.


title: Esko Rahkonen (kasetti)

text: Esko Rahkonen on suomalaisen Esko Rahkosen kokoelma-albumi vuodelta 1988.


title: Nicholas Marcus Fernando

text: Nicholas Marcus Fernando (s. 6. joulukuuta 1932) on srilankalainen roomalaiskatolinen arkkipiispa. Hänet vihki papiksi Grégoire-Pierre XV Agagianian 20. joulukuuta 1959, ja hänet nimitettiin Colombon arkkihiippakunnan johtoon 21. maaliskuuta 1977. Piispaksi vihkiminen seurasi 14. toukokuuta. Pääkonsekraattorina toimi Thomas Benjamin Cooray, jota avustivat Anthony de Saram ja Jacob Bastiampillai Deogupillai.


title: Nicholas Marcus Fernando

text: Fernando erosi tehtävistään arkkipiispana 6. heinäkuuta 2002.


title: Tallinnan laulu (kasetti)

text: Tallinnan laulu on suomalaisen Esko Rahkosen kokoelma-albumi vuodelta 1984.


title: Joseph Niangoran Téky

text: Joseph Niangoran Téky (s. 21. joulukuuta 1932) on norsunluurannikkolainen roomalaiskatolinen piispa. Hänet vihittiin papiksi 19. maaliskuuta 1961 ja nimitettiin Manin hiippakunnan johtoon 17. joulukuuta 1992. Piispaksi vihkiminen seurasi 14. maaliskuuta 1993. Pääkonsekraattorina toimi Bernard Yago, jota avustivat Bernard Agré ja Alexandre Kouassi.


title: Joseph Niangoran Téky

text: Niangoran Téky jäi eläkkeelle 18. joulukuuta 2007.


title: Tulio Manuel Chirivella Varela

text: Tulio Manuel Chirivella Varela (s. 14. marraskuuta 1932) on venezuelalainen roomalaiskatolinen arkkipiispa. Hänet vihittiin papiksi Barquisimeton hiippakuntaan 11. marraskuuta 1956 ja nimitettiin Margaritan hiippakunnan johtoon 5. huhtikuuta 1974. Piispaksi konsekroinnin suoritti 9. kesäkuuta José Humberto Quintero Parra, jota avustivat Luis Eduardo Henríquez Jiménez ja Francisco de Guruceaga Iturriza.


title: Tulio Manuel Chirivella Varela

text: Chirivella Varela sai 18. lokakuuta 1982 nimityksen Barquisimeton arkkipiispaksi, jonka virkaan hänet asetettiin 11. joulukuuta 1982 ja jona hän toimi, kunnes jäi eläkkeelle 22. joulukuuta 2007.


title: Phoenix Rising

text: Phoenix Rising on vuonna 2007 perustettu power metallia soittava yhtye Espanjasta.


title: Adam Dyczkowski

text: Adam Dyczkowski (s. 17. marraskuuta 1932 Kęty) on puolalainen roomalaiskatolinen piispa. Hänet vihki papiksi Bolesław Kominek 24. kesäkuuta 1957, ja hänet nimitettiin Wrocławin arkkihiippakunnan vihkipiispaksi sekä Altavan titulaaripiispaksi 19. syyskuuta 1978. Piispaksi konsekroinnin suoritti 25. marraskuuta Henryk Roman Gulbinowicz, jota avustivat Stefan Barela ja Wincenty Urban.


title: Adam Dyczkowski

text: Dyczkowski sai 25. maaliskuuta 1992 nimityksen Legnican vihkipiispaksi ja 17. heinäkuuta 1993 Zielona Góra-Gorzówin piispaksi. Hän jäi eläkkeelle 29. joulukuuta 2007.


title: José Angel Divassón Cilveti

text: José Angel Divassón Cilveti (s. 23. huhtikuuta 1939 Artajona) on Espanjasta kotoisin oleva roomalaiskatolinen piispa, joka on luonut uransa Venezuelassa. Hänet vihittiin salesiaanien papiksi 11. helmikuuta 1965 ja nimitettiin Puerto Ayacuchon apostoliseksi vikaariksi sekä Bamaccoran titulaaripiispaksi 23. helmikuuta 1996. Piispaksi vihkiminen seurasi 4. toukokuuta. Pääkonsekraattorina toimi Antonio Ignacio Velasco Garcia, jota avustivat Ramón Ovidio Pérez Morales ja José Vicente Henriquez Andueza.


title: Pablo Puente Buces

text: Pablo Puente Buces (s. 16. kesäkuuta 1931 Colindres) on espanjalainen roomalaiskatolinen arkkipiispa, joka on luonut uran kirkon diplomaattisissa tehtävissä. Hän sai pappisvihkimyksensä 2. huhtikuuta 1956, ja hänet nimitettiin Macrin titulaariarkkipiispaksi sekä apostoliseksi pro-nuntiukseksi Indonesiaan 18. maaliskuuta 1980. Piispaksi vihkiminen seurasi 25. toukokuuta. Pääkonsekraattorina toimi Agnelo Rossi, jota avustivat Gabino Díaz Merchán ja Juan Antonio del Val Gallo.


title: Pablo Puente Buces

text: 15. maaliskuuta 1986 Puente Buces sai nimitykset apostoliseksi pro-nuntiukseksi Kap Verdelle ja Senegaliin sekä apostoliseksi delegaatiksi Guinea-Bissauhun ja Mauritaniaan. 12. toukokuuta 1986 hänet nimitettiin lisäksi apostoliseksi pro-nuntiukseksi Maliin ja 29. toukokuuta 1987 Guinea-Bissauhun.


title: Pablo Puente Buces

text: 31. heinäkuuta 1989 Puente Buces sai siirron apostoliseksi nuntiukseksi Libanoniin ja 25. toukokuuta 1993 sen lisäksi Kuwaitiin. 31. heinäkuuta 1997 hänet nimitettiin apostoliseksi nuntiukseksi Isoon-Britanniaan, ja hän toimi tässä virassa, kunnes erosi tehtävistään 23. lokakuuta 2004.


title: Ernest Mesmin Lucien Cabo

text: Ernest Mesmin Lucien Cabo (s. 15. joulukuuta 1932 Sainte-Rose) on Guadeloupelta kotoisin oleva roomalaiskatolinen piispa. Hänet vihittiin papiksi Basse-Terren (et Pointe-à-Pitren) hiippakuntaan 4. lokakuuta 1964 ja nimitettiin sen vihkipiispaksi sekä Bocconian titulaaripiispaksi 2. heinäkuuta 1983. Piispaksi konsekroinnin suoritti 6. marraskuuta Paul Fouad Naïm Tabet, jota avustivat Gordon Anthony Pantin ja Siméon Oualli.


title: Ernest Mesmin Lucien Cabo

text: Cabo sai 2. heinäkuuta 1984 nimityksen Basse-Terren (et Pointe-à-Pitren) piispaksi, jona hän toimi, kunnes jäi eläkkeelle 15. toukokuuta 2008.


title: Pierre Jean Marie Marcel Molères

text: Pierre Jean Marie Marcel Molères (s. 21. marraskuuta 1932 Dax) on ranskalainen roomalaiskatolinen piispa. Hänet vihittiin papiksi 14. huhtikuuta 1962 ja nimitettiin Bayonnen (-Lescar e Oloronin) hiippakunnan koadjuuttoripiispaksi 21. tammikuuta 1986. Piispaksi konsekroinnin suoritti 2. maaliskuuta Jean-Paul-Marie Vincent, jota avustivat Robert Pierre Sarrabère ja François-Marie-Christian Favreau.


title: Pierre Jean Marie Marcel Molères

text: Molèresista tuli 13. kesäkuuta 1986 Bayonnen (-Lescar e Oloronin) piispa, jona hän toimi, kunnes jäi eläkkeelle 15. lokakuuta 2008.


title: Glen Scanlan

text: Glen Scanlan on Slaur Internationalin myymä skotlantilainen viski, jota on saatavilla yli 70:ssä eri maassa. Ensimmäinen tuote oli 3-vuotias blended-viski, ja sittemmin markkinoille on tuotu myös seuraavat tuotteet:


title: Courvoisier

text: Courvoisier on konjakkimerkki, jonka omistaa nykyisin Beam Inc.. Sitä tuotetaan Jarnacin kaupungissa Ranskan Charentessa. Virallisesti Courvoisier-merkin perusti Félix Courvoisier vuonna 1835.


title: Putinka

text: Putinka () on Kristallin valmistama venäläinen votkamerkki. Se on nimetty Vladimir Putinin mukaan. Se on saanut useita palkintoja ja ollut muun muassa vuoden 2004 "superbrand".


title: Putinka

text: Putinka tuli myyntiin vuonna 2003 Putinin toimiessa presidenttinä. Merkin osuus Venäjän votkamarkkinoilla oli 2,7 prosenttia vuonna 2004 ja 4,4 prosenttia vuonna 2006.


title: NHL:n varaustilaisuus 1964

text: NHL:n toinen varaustilaisuus 1964 pidettiin Queen Elizabeth-hotellissa Montrealissa.


title: NHL:n varaustilaisuus 1964

text: Kuten tilaisuudessa sai varata pelaajia, jotka täyttivät 17 1. elokuuta 1964-31. heinäkuuta 1965 välisenä aikana 17, eivätkä olleet minkään NHL-seuran sponsoroimia.


title: NHL:n varaustilaisuus 1964

text: Varausjärjestys oli käytännössä sama kuin edellisvuonna, mutta jokainen joukkue siirtyi yhden vuoron ylemmäs. Näin edellisvuonna ensimmäisenä varannut Montreal Canadiens varasi kuudentena, ja Detroit Red Wings ensimmäisenä. Jokaisella joukkueella oli neljä varausvalintaa, joita sai jättää käyttämättä, vuoron siirtyessä seuraavalle joukkueelle. Kaikki varaukset kuitenkin käytettiin.


title: NHL:n varaustilaisuus 1964

text: 24 varatusta pelaajasta vain yhdeksän pelasi NHL:ssa. Syl Apps, Jr, Jim Dorey, Tim Ecclestone ja Mike Pelyk pelasivat kaikki hienot urat NHL:ssa, mutta tilaisuuden paras valinta oli Bostonin kolmas, ja koko tilaisuuden 14. varaus maalivahti Ken Dryden. Dryden ilmoitti alun perin Bostonille, ettei aikoisi siirtyä ammattilaiseksi, vaan pelaisi Cornellin yliopistossa. Boston myi hänen pelaajaoikeutensa Montrealiin, jossa hän pelasi lopulta melkein kahdeksan kautta ja ansaitsi Conn Smythe Trophyn, Calder Memorial Trophyn ja viisi Vezina Trophya. Hän myös pelasi liigan viisi kertaa, tuli valituksi tähdistökentälliseen viidesti ja voitti kuusi Stanley Cupia.


title: HMS Albion (1898)

text: HMS Albion oli Britannian Kuninkaallisen laivaston vuonna 1898 vesillelaskettu Canopus-luokan taistelulaiva. Alus aloitti palveluksensa Kiinan laivastoasemalla, mistä se palasi Atlantin laivastoon 1905. Alus siirrettiin 1909 reserviin, mistä se palautettiin palvelukseen ensimmäisen maailmansodan alettua.


title: HMS Albion (1898)

text: Ensimmäisessä maailmansodassa alus oli valvonta- ja suojaustehtävissä, kunnes se siirrettiin tammikuussa 1915 Välimerelle Dardanellien osastoon. Taisteluissa alukseen osui useita kertoja ottomaanien rannikkopattereiden tuli.


title: HMS Albion (1898)

text: Alus tilattiin Thames Ironworks and Shipbuilding Companyltä Birkenheadistä osana vuosien 1896-1897 laivasto-ohjelmaa. Sen köli laskettiin 3. joulukuuta 1896 ja alus laskettiin vesille 21. kesäkuuta 1898 kumminaan Yorkin herttuatar. Aluksen aiheuttama aalto rikkoi joentöyräällä olleen terassin, jolloin noin 200 ihmistä joutui veden varaan. Onnettomuudessa hukkui 34 henkeä, joista pääosa oli naisia ja lapsia. Se valmistui kesäkuussa 1901. Aluksen valmistuskustannukset olivat 858 745 puntaa, minkä lisäksi tykit maksoivat 54 800 puntaa.


title: HMS Albion (1898)

text: Kommodori W. W. Hewitt otti "HMS Albionin" palvelukseen 25. kesäkuuta 1901 Chathamin telakalla, jolloin aluksella oli 779 upseeria ja miehistönjäsentä. Aluksen tehtävänä oli vapauttaa taistelulaiva "HMS Barfleur" Kiinan asemalta.


title: HMS Albion (1898)

text: Alus saapui Hong Kongiin 11. syyskuuta 1901 ja se otti vastaan laivastoaseman toisen lippulaivan tehtävät. Maaliskuussa 1902 aluksen päälliköksi tuli Martyn Jerram. Alus huollettiin Hong Kongissa 1902 ja 1905.


title: HMS Albion (1898)

text: Vuonna 1905 Yhdistynyt kuningaskunta ja Japani ratifioivat liittosopimuksen, joka mahdollisti Kiinan aseman supistamisen. "Albion" kutsuttiin kotiin ja se kohtasi Singaporessa sisaraluksensa "HMS Oceanin" ja "HMS Vengeancen" sekä taistelulaiva "HMS Centurionin". Taistelulaivat lähtivät 20. kesäkuuta Singaporesta Plymouthiin, jonne ne saapuivat 2. elokuuta.


title: HMS Albion (1898)

text: "Albion" sijoitettiin Kanaalin laivastoon. Alus kolaroi 26. syyskuuta taistelulaiva "HMS Duncanin" kanssa Lerwickissä kärsimättä vaurioita. Se siirrettiin 3. huhtikuuta 1906 miehitettyyn reserviin. Alukselle tehtiin Chathamin telakalla kattila- ja konehuoneremontti, joka valmistui joulukuussa. Alus poistettiin palveluksesta 25. helmikuuta 1907 Portsmouthissa.


title: HMS Albion (1898)

text: Alus palautettiin Portsmouthissa palvelukseen seuraavana päivänä sijoitettuna tilapäisesti Kotilaivaston Portsmouthin osastoon. Se palautettiin täysin miehitetynä palvelukseen 26. maaliskuuta Atlantin laivastossa. Alus oli huollettavana Gibraltarilla 1908 ja Maltalla 1909. Alus teki laivaston mukana vierailun Lontooseen 17. - 24. heinäkuuta 1909 ollen kaupunkilaisten nähtävänä. Se osallistui 31. heinäkuuta Cowesissa kuningas Edward VII ja kuningatar Alexandran pitämään Koti- ja Atlantinlaivaston alusten katselmukseen.


title: HMS Albion (1898)

text: Alus poistettiin palveluksesta 25. elokuuta. Se sijoitettiin Kotilaivaston Noreen sijoitetun 4. divisioonan emäalukseksi ja alus siirrettiin edelleen toukokuussa 1912 Noreen sijoitettuun 3. laivastoon. Alus huollettiin Chathamissa vielä samana vuonna. Alus oli sijoitettuna vuonna 1913 Pembroken telakalle.


title: HMS Albion (1898)

text: Elokuussa 1914 ensimmäisen maailmansodan alkaessa "Albion" liitettiin Kanaalin laivaston 8. taistelulaivueeseen (). Alus sijoitettiin vasta perustetun 7. taistelulaivueen apulaiskomentajan alukseksi. Alus siirrettiin 21. elokuuta Saint Vincent - Finisterren laivastoasemalle tukemaan Atlantilla partioivia risteilijälaivueita mikäli Saksan keisarikunnan laivaston raskaita yksiköitä pääsisi murtautumaan Atlantille. Alus määrättiin erillistehtävään 3. syyskuuta ja se siirtyi Cape Verde - Kanariansaarten laivastoasemalle, missä alus vapautti sisaraluksensa "HMS Canopuksen".


title: HMS Albion (1898)

text: "Albion" siirrettiin lokakuussa edelleen Hyväntoivonniemen laivastoasemalle Etelä-Afrikkaan, missä se oli marraskuun Walfiach Bayssä vartiolaivana. Joulukuussa ja tammikuussa 1915 alus osallistui Saksan Länsi-Afrikkaa vastaan suunnattuihin operaatioihin.


title: HMS Albion (1898)

text:
Tammikuussa 1915 alus siirrettiin Välimerelle, missä se osallistui Dardanellien operaatioihin. Alus tulitti 18. ja 19. helmikuuta ottomaanien Dardanellien salmen suuta suojaavia rannikkolinnakkeita. "Albion", "HMS Majestic" ja "HMS Triumph" olivat ensimmäiset alukset, jotka työntyivät 26. helmikuuta salmeen hyökätessään sisempiä linnakkeita vastaan. Alus suojasi ensimmäisiä maihinnousuja helmikuussa ja maaliskuun alussa.
Taisteluissa rannikkolinnakkeita vastaan 1. maaliskuuta alukseen osui useita kertoja ilman merkittäviä vaurioita. Alus osallistui 18. maaliskuuta päähyökkäykseen linnakkeita vastaan sekä tuki maihinnousua Cape Hellesin alueelle 25. huhtikuuta. Alus kärsi pahoja vaurioita rannikkolinnakkeiden tulessa 28. huhtikuuta hyökättäessä Krithiaan, mikä pakotti sen vetäytymään taistelualueelta Mudrosiin korjattavaksi. Alus palasi rintamalle 2. toukokuuta, jolloin siihen osui jälleen pakottaen sen palaamaan Mudrosiin.


title: HMS Albion (1898)

text: "Albion" ajoi 22.-23. toukokuuta välisenä yönä matalikolle Gaba Tepen edustalla, jossa se joutui rannikkotykistön maaliksi. Alukseen osui noin 200 sirpalekranaattia, mutta ne eivät läpäisseet panssarointia eivätkä siten aiheuttaneet merkittäviä vaurioita. Aluksella sai surmansa ainoastaan alle tusina miestä. Aluksen keventämisen jälkeen ja käyttäen hyväksi pääaseiden rekyyliä "HMS Canopus" hinasi aluksen turvaan 24. toukokuuta. "Albion" lähti 26. toukokuuta korjattavaksi ja se oli Maltalla telakalla toukokuun lopun kesäkuun.


title: HMS Albion (1898)

text: Alus saapui 4. lokakuuta Salonikaan liittyen 3. erilliseen laivueeseen, jonka tehtävänä oli yhdessä Ranskan laivaston kanssa valvoa Kreikan ja Bulgarian rannikkoa. Lisäksi alus osallistui Suezin kanavan partiointiin. Alukselle nousi Salonikaan kuljetettavaksi 1 500 miestä 1. brittiläisestä armeijasta ja matkalla se suojasi Ranskan laivaston kuljetusalusta, joka kuljetti vastaavaa ranskalaisosastoa.


title: HMS Albion (1898)

text: "Albion" palveli Salonikan laivastoasemalla huhtikuuhun 1916, jolloin se siirrettiin vartiolaivaksi Irlantiin Queenstowniin. Toukokuussa alus siirrettiin Devonportiin huollettavaksi, minkä päätyttyä elokuussa se siirrettiin Humberiin vartiolaivaksi. Lokakuussa 1918 aluksen tehtävät vartiolaivana päättyivät ja se siirrettiin reserviin majoitusalukseksi.


title: HMS Albion (1898)

text: Elokuussa 1919 alus sijoitettiin poistolistalle Devonportissa ja se myytiin 11. joulukuuta. Alus lähti 3. tammikuuta 1920 Devonportista ja se saapui Morecambeen romutettavaksi 6. tammikuuta T. W. Wardille.


title: Koopalings

text: Koopalings (tunnetaan myös nimellä Koopa Kids tai Koopakakrut) on Mario-pelisarjassa esiintyvä ryhmä, johon kuuluvat kaikki Bowserin seitsemän adoptiolasta. Niiden ensiesiintyminen tapahtui Super Mario Bros. 3:ssa ja sen jälkeen Super Nintendo Entertainment Systemsin Super Mario Worldissa ja Yoshi's Safarissa. Näiden näyttäytymisten jälkeen Koopalingit nähtiin seuraavan kerran vasta 15 vuotta myöhemmin julkaistussa New Super Mario Bros. Wii:ssä.


title: Koopalings

text: Koopalingeja suunnittelivat lukuisat pelisuunnittelijat, jotka päättivät suunnitella Super Mario Bros. 3 -peliin uudet pomovastukset, parhaimmat ulkonäöt valittiin Koopalingeille. Suurella osalla Koopalingeistä on villi punk-tyylinen tukka ja niiden nimet on otettu lukuisilta artisteilta. Iggy Koopan nimi on Iggy Popilta, Morton Koopa Jr:n nimi on otettu Morton Downey Jr.:lta ja hänen silmässään oleva tähtiarpi on otettu KISS-yhtyeen kitaristilta, Paul Stanleyltä. Lemmy Koopan nimi on otettu Motörhead-yhtyeen jäseneltä, Lemmy Kilmisteriltä, Ludwig Von Koopan nimi ja hiustyyli on otettu Ludvig van Beethovenilta, Roy Koopan nimi ja aurinkolasit tulevat Roy Orbisonilta, Wendy O. Koopan nimi on tullut Wendy O. Williamsilta ja Larry Koopan nimi on otettu Larry Kingistä.


title: Koopalings

text:
Koopalingit tekivät ensiesiintymisen Super Mario Bros. 3 -pelissä, jossa jokainen Koopalingeistä oli vallannut yhden seitsemästä valtakunnasta, muuttanut niiden kuninkaat ilkeiksi olennoiksi ja ryöstänyt heiltä sauvat. Tämän jälkeen Koopalingit esiintyivät Super Mario Worldissa, jossa jokainen heistä oli kaapannut yhden Yoshi-munan ja odotti Marion tuloa heidän valtaamiensa maiden linnoissa. He ovat esiintyneet myös muissa Mario-peleissä kuten Hotel Mariossa, Yoshi's Safarissa ja Mario is Missingissä. Hotel Marion jälkeen Koopalingit eivät esiintyneet missään Mario-pelissä vuoteen 2003 asti, jolloin he esiintyivät minipomovastuksina Fawfulin ja Bowlettan kaappaamina apureina pelissä . Alun perin heidän suunniteltiin esiintyvän myös Super Princess Peach -pelissä, mutta heidät päätettiin myöhemmin jättää pois pelistä. Tämän jälkeen Koopalingit ovat esiintyneet New Super Mario Bros. Wiissä, New Super Mario Bros. 2ssa ja New Super Mario Bros. Wii U:ssa. Koopalingit ovat esiintyneet myös muutamissa muissa medioissa kuten The Adventures of Super Mario Bros. 3 -sarjassa, jossa heillä ei kuitenkaan ollut vielä virallisia nimiä, vaan heitä kutsuttiin nimillä:
Super Mario Bros. 3 -pelistä lähtien koopalingit ovat saaneet hahmoarvostelijoilta pääosin positiivisen vastaanoton. Kriitikot ovat valittaneet Koopalingien vähäistä näkyvyyttä peleissä ja kritisoiden myös sitä, miksi Bowser Jr. on esiintynyt heidän sijastaan. Kun Electronic Gaming Monthly toi haastattelussa esille Koopalingit ja kysyi miksi nämä eivät esiintyneet Super Mario Galaxyssä johtaja Yoshiaki Koizumi kommentoi että hän ei uskonut heidän sopivan kyseiseen peliin.


title: Koopalings

text: Koopalingsien ääninä ovat toimineet monet näyttelijät. Alla lueteltuina muutamia


title: Koopalings

text: Japanissa


title: Koopalings

text: Englannissa


title: Koopalings

text: Suomessa


title: Lady Margaret Beaufort

text: Lady Margaret Beaufort (s. 31. toukokuuta 1443 – k. 29. kesäkuuta 1509) oli Englannin kuninkaan Henrik VII:n äiti sekä hyväntekijä.


title: Lady Margaret Beaufort

text: Margaret Beaufort oli Somersetin ensimmäisen herttuan John Beaufortin ja Margaret Beauchampin tytär. Hänet naitettiin 12-vuotiaana 1. marraskuuta 1455 Edmund Tudorille (1430–1456). Edmund kuoli 3. marraskuuta 1456, kun Margaret oli kolmetoista ja odotti kuudennella kuulla heidän poikaansa, josta tuli sittemmin kuningas Henrik VII.


title: Lady Margaret Beaufort

text: Avioliitto Edmund Tudorin kanssa oli Margaretille jo toinen. Hänen ensimmäinen aviomiehensä oli John de la Pole tammikuun lopusta helmikun alkuun 1450. Tämä avioliitto mitätöitiin maaliskuussa 1453. Margeret avioitui vielä kaksi kertaa: noin 1462 Sir Henry Staffordin kanssa ja vuonna 1473 Thomas Stanleyn kanssa.


title: Lady Margaret Beaufort

text: Margaret oli taitava peluri kruununperimiskysymyksissä, ja vuonna 1485 hänen pojastaan tuli kuningas Henrik VII. Kuninkaan äitinä Margaret laajensi maaomaisuuttaan. Kirjallisuus, musiikki ja koulutus nauttivat hänen suojeluksestaan, ja hänestä tuli esimerkiksi Cambridgen yliopiston merkittävä hyväntekijä. Hän itse osoitti oppineisuuttaan muun muassa niin, että käänsi hurskaita tekstejä englanniksi. Hänen perustamiaan ovat sekä Christ's College että St. John's College Cambridgessa.


title: Lady Margaret Beaufort

text: Beaufort kuoli 66-vuotiaana Lontoon Westminsterissä 29. kesäkuuta 1509. Hänen viimeinen leposijansa on Westminster Abbey.


title: Lady Margaret Beaufort

text: Margaret Beaufort oli Edvard III:n pojan Juhana Gentin lapsenlapsenlapsi, minkä vuoksi hänen pojastaan tuli myöhemmin ruusujen sodissa johtava lancasterilainen kruununtavoittelija, kun Henrik VI ja hänen poikansa olivat kuolleet. Henrikin valtaannoususta alkoi Tudor-suvun valtakausi. Kruununperimys vahvistui, kun tämä nai Yorkin Elisabetin kilpailevasta Yorkin suvusta.


title: HMS Canopus (1897)

text: HMS Canopus oli Britannian Kuninkaallisen laivaston Canopus-luokan taistelulaiva.


title: HMS Canopus (1897)

text: Alus tilattiin Portsmouthin telakalta osana vuosien 1896-1897 laivasto-ohjelmaa. Sen köli laskettiin 4. tammikuuta 1897 ja se laskettiin vesille 12. lokakuuta 1897. Alus valmistui joulukuussa 1899.


title: HMS Canopus (1897)

text: Alus liitettiin palvelukseen otettaessa Välimeren laivastoon, mistä se palasi 1903 Britteinsaarille. Se myytiin romutettavaksi 1920.


title: HMS Glory (1899)

text: HMS Glory oli Britannian Kuninkaallisen laivaston Canopus-luokan taistelulaiva.


title: HMS Glory (1899)

text: Alus tilattiin Laird, Son and Companyltä Birkenheadistä osana vuosien 1896-1897 laivasto-ohjelmaa. Sen köli laskettiin 1. joulukuuta 1896 ja alus laskettiin vesille 11. maaliskuuta 1899. Se valmistui lokakuussa 1900.


title: HMS Glory (1899)

text: Alus myytiin romutettavaksi 1922.


title: HMS Goliath (1898)

text: HMS Goliath oli Britannian Kuninkaallisen laivaston Canopus-luokan taistelulaiva.


title: HMS Goliath (1898)

text: Alus tilattiin Chathamin telakalta osana vuosien 1896-1897 laivasto-ohjelmaa. Sen köli laskettiin 4. tammikuuta 1897 ja alus laskettiin vesille 23. maaliskuuta 1898. Se valmistui maaliskuussa 1900.


title: HMS Goliath (1898)

text: Alus upposi 15. toukokuuta 1915 Osmanien laivaston torpedoveneen "Meuvenetin" torpedoimana itäisellä Välimerellä.


title: HMS Ocean (1898)

text: HMS Ocean oli Britannian Kuninkaallisen laivaston Canopus-luokan taistelulaiva.


title: HMS Ocean (1898)

text: Alus tilattiin Devonportin telakalta osana vuosien 1896-1897 laivasto-ohjelmaa. Sen köli laskettiin 15. helmikuuta 1897 ja alus laskettiin vesille 5. heinäkuuta 1898. Se valmistui helmikuussa 1900.


title: HMS Ocean (1898)

text: Alus upposi 18. maaliskuuta 1915 osuttuaan miinaan Dardanelleilla.


title: HMS Vengeance (1899)

text: HMS Vengeance oli Britannian Kuninkaallisen laivaston Canopus-luokan taistelulaiva.


title: HMS Vengeance (1899)

text: Alus tilattiin Vickersiltä Barrow-in-Furnessista osana vuosien 1897-1898 laivasto-ohjelmaa. Sen köli laskettiin 23. elokuuta 1898 ja alus laskettiin vesille 25. heinäkuuta 1899. Se valmistui huhtikuussa 1902.


title: HMS Vengeance (1899)

text: Alus myytiin romutettavaksi 1921.


title: Tuustaipaleen kanava

text: Tuustaipaleen kanava sijaitsee Mäntyharjulla Lahnaveden ja Tuusjärven välissä. Noin 150 metriä pitkän avokanavan kaivoivat 1770-luvulla seudun talonpojat saadakseen heinää kasvavia rantaniittyjä käyttöönsä vedenpinnan laskun avulla. Vuosina 1832–1835 kanava levennettiin koskenperkaustoimikunnan johdolla nykyiseen noin 20–28 metrin leveyteen. Kanavaa käytettiin alkuun veneliikenteessä mutta myöhemmin se palveli lähinnä uittoa. Kanava ei nykyisin sovi veneilyyn koska siinä käy kova virtaus (korkeusero Lahnaveden ja Tuusjärven välillä on 1,1 metriä) ja uomassa on myös paljon kiviä.


title: Tuustaipaleen kanava

text: Kanavan eteläpään ylittää maantien 428 silta. Kanavan rannalla kulkee matala kiviaita joka on suureksi osaksi peittynyt kasvillisuuden alle. Kanavan rannalla sijaitsee myös entinen Lauttausyhdistyksen talo joka toimii nykyisin Mäntyharjun maamiesseuran talona.


title: Yhdysvaltain perustuslain kolmas lisäys

text: Yhdysvaltain perustuslain kolmas lisäys ( tai "Amendment III") on Yhdysvaltain perustuslain lisäys, joka kieltää sotilaiden majoittamisen yksityiskoteihin rauhan aikana. Lisäys kuuluu Bill of Rights -lisäyksiin. Se hyväksyttiin yhdessä muiden Bill of Rights -lisäysten kanssa Yhdysvaltain kongressissa 25. syyskuuta 1789 ja ratifioitiin 15. joulukuuta 1791.


title: Yhdysvaltain perustuslain kolmas lisäys

text: Yhdysvaltain perustuslain kolmas lisäys on yksi vähiten kiistellyistä lisäyksistä, sillä Yhdysvalloilla ei ole ollut puutetta sotilaiden majoitustiloista sitten Amerikan vallankumouksen 1700-luvulla. Lisäyksen taustalla olivat alun perin siirtokunta-ajan lopulla Britannian parlamentissa hyväksytyt niin sanotut majoituslait, jotka olivat herättäneet vastustusta amerikkalaisissa. Yhdysvaltain korkein oikeus ei ole koskaan antanut päätöstä, jonka pääasiallinen peruste olisi ollut kolmas lisäys, ja liittovaltion alemmatkin tuomioistuimet ovat antaneet vain harvoja suoraan lisäykseen liittyviä tuomioita. Merkittävin tällainen tapaus oli tuomio tapauksessa Engblom vastaan Carey vuonna 1982. Kyseisessä tapauksessa newyorkilaisen vankilan vartijat olivat järjestäneet lakon, ja osavaltio oli lähettänyt kansalliskaartin jäseniä täyttämään heidän tehtäviään lakon aikana. Osavaltio oli myös häätänyt lakkoilevat vanginvartijat työsuhdeasunnoistaan ja antanut nämä kansalliskaartin käyttöön. Vetoomustuomioistuin katsoi tuomiossaan, että osavaltion toiminta rikkoi perustuslain kolmatta lisäystä.


title: Yhdysvaltain perustuslain kolmas lisäys

text: Suomennos:


title: Astrid Cleve

text: Astrid M. Cleve von Euler (22. tammikuuta 1875 – 8. huhtikuuta 1968) oli ruotsalainen kasvitieteilijä, kemisti ja geologi Uppsalan yliopistossa. Hän oli ensimmäinen nainen Ruotsissa, joka suoritti tohtorin tutkinnon luonnontieteissä.


title: Astrid Cleve

text: Cleven vanhemmat olivat kemian professori Per Teodor Cleve ja Alma Öhbom. Hän sai peruskoulutuksen kotonaan ja kirjoittautui vuonna 1891 opiskelemaan luonnonhistoriaa Uppsalan yliopistoon. Hän valmistui tohtoriksi 27. toukokuuta 1898. Hän oli kolmas ruotsalaisnainen, joka suoritti tohtorin tutkinnon ja ensimmäinen luonnontieteen alalta. Tämän jälkeen hän työskenteli vuoteen 1904 asti silloisessa Stockholms högskolassa eli nykyisessä Tukholman yliopistossa. Täällä hän tapasi tulevan miehensä Hans von Euler-Chelpinin. He menivät naimisiin 1902 ja tämän jälkeen hän työskenteli miehensä assistenttina ja kasvatti viisi lasta, joista yhdestä, Ulf von Eulerista tuli myöhemmin nobelisti. Liitto hajosi 1912, ja vuoteen 1917 hän työskenteli opettajana Tukholmassa. Vuosina 1917–1923 hän johti kaivoslaboratoriota. Tämän jälkeen hän muutti maaseudulle, jossa hän johti maatilaa ja opetti yksityisoppilaita. Uppsalan yliopiston hän palasi 1930-luvulla.


title: HMS Victorious (1895)

text: HMS Victorious oli Britannian kuninkaallisen laivaston vuonna 1895 vesillelaskettu Majestic-luokan taistelulaiva.


title: HMS Victorious (1895)

text: Spencerin ohjelmaan kuuluvana alus tilattiin Chathamin telakalta osana vuosien 1893-1894 laivasto-ohjelmaa ja sen köli laskettiin 28. toukokuuta 1894. Alus laskettiin vesille 19. lokakuuta 1895 ja se valmistui marraskuussa 1896.


title: HMS Victorious (1895)

text: Alus myytiin romutettavaksi 1922.


title: Läsäkosken kanava

text: Läsäkosken kanava sijaitsee Kangasniemen ja Mikkelin rajalla Kyyveden ja Puulaveden erottavalla kannaksella. Kaksi kilometriä pitkä kanava rakennettiin nälkävuosina 1866–1870 hätäaputöinä jotta Kyyveden pintaa voitaisiin laskea. Kanavan alapuolella vesi virtaa vielä kolmessa luonnonuomassa noin kilometrin matkan ennen kuin laskee Puulaveteen. Kaikkiaan pudotuskorkeus Kyyveden ja Puulan välillä on 5,1 metriä.


title: Läsäkosken kanava

text: Kyy- eli Läsäkoski oli taloudellisesti merkittävä kalastuspaikka jo 1600-luvulla ja sieltä pyydettiin erityisesti järvitaimenta ja siikaa. 1700-luvulla kalastusoikeus siirtyi kruunulta yksityisen Läsäkosken tilan omistajille. Läsäkoskella toimi 1931–1968 Mikkelin läänin maanviljelysseuran kalanviljelylaitos. Läsäkosken tilan päärakennuksessa toimi sotavuosina 1939–1944 Mannerheimin lastensuojeluliiton lastenkoti sotaorvoille ja sotaleskille sekä rakennuksen toisessa Päämajan viestintäosasto.


title: Läsäkosken kanava

text: Läsäkosken kaksiraaminen vesisaha perustettiin kosken rannalle 1840-luvulla. Kosken rannalle oli jo 1834 perustettu mylly. Parhaimmillaan vientiä harjoittanut saha työllisti 300–400 henkilöä. Saha alkoi 1900-luvun alkupuolella sahaamaan koivutukeista nelikulmaisia koivukeppejä joita ostivat lähinnä englantilaiset sorvaamot. Sahan voimanlähteenä toiminut vesiratas korvattiin 1902 60 hevosvoiman pystyturbiinilla. Vuonna 1928 sahalle hankittiin höyrykone ja lisättiin myös kolmas raami. 1930-luvulla Läsäkosken saha keskittyi yksinomaan koivukeppien sahaamiseen.


title: Läsäkosken kanava

text: Saha lopetti toimintansa 1939 ja mylly lopetettiin 1950-luvulla kun Vakuutusosakeyhtiö Pohjola osti Läsäkoski-yhtymän pääasiassa yhtymän metsäomaisuuden takia. Läsäkoskelle perustettiin 1958 suuri kauppapuutarha ja siellä toimi 1958–1976 Pohjolan henkilökunnan koulutuskeskus. Vuonna 2000 Läsäkosken alueen ostivat Kangasniemen kunta ja Mikkelin kaupunki


title: Läsäkosken kanava

text: Nykyisin Läsäkosken kanavan kautta kulkee kanoottireitti ja siellä harrastetaan myös koskikalastusta.


title: Yhdysvaltain perustuslain neljäs lisäys

text: Yhdysvaltain perustuslain neljäs lisäys ( tai "Amendment IV") on Yhdysvaltain perustuslain lisäys, joka rajoittaa viranomaisten oikeutta tehdä henkilöntarkastuksia sekä kotietsintöjä. Lisäyksessä viranomaisia kielletään tarkastamasta ihmisten ruumiita, kotia, asiakirjoja ja omaisuutta ilman pätevää syytä. Lisäksi etsintälupia saa myöntää vain vahvojen todisteiden perusteella ja etsintäluvan kohde on määriteltävä tarkoin.


title: Yhdysvaltain perustuslain neljäs lisäys

text: Perustuslain neljännen lisäyksen tulkitseminen on jatkuvasti muuttunut Yhdysvaltain korkeimman oikeuden ennakkotapauksien mukana. Korkein oikeus on viimeisen parin sadan vuoden aikana tehnyt kymmeniä neljänteen lisäykseen liittyviä ennakkotapauksia (katso ), joista esimerkkeinä voidaan mainita muun muassa "Mapp vastaan Ohio" (väärin perustein kerätyt todisteet eivät kelpaa todisteeksi oikeudessa), "Payton vastaan New York" (vakavaan rikokseen (josta on tuomittava yli vuodeksi vankeuteen) syyllistyneen henkilön pidättäminen ei ole peruste ilman etsintälupaa tehtävälle murtautumiselle toisen kotiin) ja "Yhdysvallat vastaan Warshak" (sähköpostiin murtautuminen vaatii etsintäluvan).


title: Yhdysvaltain perustuslain neljäs lisäys

text: Suomennettuna:


title: Kalliokanava

text: Kalliokanava, toiselta nimeltään Järvioja, sijaitsee Alavieskassa. Kanava kaivettiin 1833–1848 paikallisten talonpoikien voimin, jotta noin 380 hehtaarin kokoinen Alavieskanjärvi olisi saatu kuivattua uusien heinämaiden saamiseksi. Kaivutyö kesti kauan, koska kanava täytyi kahden kilometrin matkalla kaivaa kallion läpi ilman räjähdysaineita. Kaikkiaan kaivettavaa väylää oli noin 5 kilometriä, mutta vain kallioon kaivettu kahden kilometrin pituinen osuus tunnetaan Kalliokanavan nimellä. Valmis kanava oli 4,75 metriä syvä ja pohjalta 1,78 metriä leveä.


title: Kalliokanava

text: Alkuperäinen kanava jäi kuitenkin liian matalaksi ja niinpä sitä syvennettiin 1,78 metrillä vuosina 1924–1925. Valtio kuivasi Alavieskanjärven lopullisesti 1953–1958.


title: Kalliokanava

text: Kanavan varrella on kanavan rakentajien muistomerkki, joka paljastettiin 1981. Muistomerkkiin on kaiverrettu sanat "Pala palalta he murusen mursivat".


title: Kiekan kanava

text: Kiekan voimalaitoskanava sijaitsee Joroisten kunnassa Maaveden ja Sysmäjärven välisellä kannaksella. Niiden vedenpintojen korkeusero on 11 metriä. Noin 2 kilometriä pitkä kanava kaivettiin 1950-luvulla samalla kun vuosina 1955–1958 rakennettiin kanavan alapäähän Liunan Voima Oy:n 1 900 kW:n Kiekan voimalaitos ja entinen luonnonuoma tukittiin padolla.


title: HMS Caesar (1896)

text: HMS Caesar oli Britannian Kuninkaallisen laivaston Majestic-luokan taistelulaiva.


title: HMS Caesar (1896)

text: Alus tilattiin Portsmouthin telakalta osana niin kutsuttua Spencer-ohjelmaa. Sen köli laskettiin 25. maaliskuuta 1895 ja alus laskettiin vesille 2. syyskuuta 1896. Alus valmistui tammikuussa 1898. Aluksen tykit oli asennettu mahdollistamaan ympärilataus ja sen tykkiasemat olivat pyöreitä eikä pisaranmuotoisia kuten aiemmilla luokan aluksilla.


title: HMS Caesar (1896)

text: Alus liitettiin palvelukseen otettaessa Välimeren laivastoon, josta se siirrettiin 1903 Kanaalinlaivastoon. Se myytiin romutettavaksi 1921.


title: Islamilainen pankkijärjestelmä

text: Islamilainen pankkijärjestelmä (arab. المصرفية الإسلامية, pers,. بانکداری اسلامی) on rahalaitosjärjestelmä, jonka pohjana on islaminuskoon perustuva sharialaki.


title: Islamilainen pankkijärjestelmä

text: Pankkijärjestelmän eräs tyypillinen piirre on se, että korkoa ei peritä. Pankkijärjestelmässä ei ole lainanottajia ja -antajia, vaan ostajia ja myyjiä eli kauppaa käydään tavaralla osamaksukauppana. Samalla tavoin kaikista spekulatiivisimmat sijoitusmuodot ovat kiellettyjä.


title: Islamilainen pankkijärjestelmä

text: Pankkijärjestelmässä myös voitot ja tappiot jaetaan asiakkaiden kesken. Finanssikriisi on nostanut myös länsimaissa kiinnostusta islamilaista pankkijärjestelmää kohtaan.


title: Islamilainen pankkijärjestelmä

text: Suurin islamilaisen pankkitoiminnan keskus on Malesia, jossa toimii 65 %:a kaikesta islamilaisesta pankkitoiminnasta,


title: João Ricardo

text: João Ricardo Pereira Batalha dos Santos Ferreira (s. 7. tammikuuta 1970 Luanda, Angola), pelaajanimeltään João Ricardo on uransa lopettanut angolalainen jalkapallomaalivahti. João Ricardo on Leiria Marrazesin kasvatti, ja hän pelasi ensimmäiset ammattilaisvuotensa 1988–1993 Leirian riveissä. Uransa João Ricardo lopetti angolalaisessa Petro de Luandassa, jossa hän pelasi uransa viimeisen kauden 2007–2008. Hän edusti urallaan myös Academico Viseuta, Salguerosia ja Moreirensea.


title: João Ricardo

text: João Ricardo edusti kotimaatansa Angolaa 29 maaottelussa. Joãon maajoukkueuran kohokohtana voidaan pitää vuoden 2006 MM-kisoja. Hänet valittiin Meksiko-ottelun (0-0) parhaaksi pelaajaksi, ja hän pelasi myös Angolan kaksi muuta alkulohko-ottelua, 1–0-tappion Portugalia vastaan ja 1–1-tasapelin Irania vastaan. Angola jäi kisoissa kuitenkin alkulohkoon.


title: João Ricardo

text: João Ricardolla on aggressiivinen torjuntatyyli ja hän tulee usein nopeasti ja vahvasti vastaan maaliltaan. Joãolla on myös hyvät refleksit.


title: Kirjavalan kanava

text: Kirjavalan kanava sijaitsee Kirjavalan kylässä Parikkalassa. Kaksi kilometriä pitkä kanava kaivettiin Kirjavalanjokeen vuosina 1835–1838, jotta Suur-Rautjärven pintaa voitaisiin laskea uuden peltomaan saamiseksi. Kanavan valmistuttua uutta peltomaata saatiin 640 hehtaaria. Kanavaa syvennettiin 1920–1931, jolloin lisämaata saatiin vielä 661 hehtaaria.


title: Kirjavalan kanava

text: Kirjavalan kanavan rannat on raivattu 2000-luvun alussa ja kanavan rannalla kulkee kaksi kilometriä pitkä luontopolku levähdyspaikkoineen.


title: Elie Farah

text: Elie Farah (27. joulukuuta 1909 – 22. heinäkuuta 2003) oli libanonilainen maroniitteihin kuulunut katolinen arkkipiispa. Hänet vihittiin papiksi 9. huhtikuuta 1935 ja nimitettiin Cipron (Kypros) arkkipiispaksi 16. huhtikuuta 1954. Piispaksi konsekroinnin suoritti 26. syyskuuta Pierre-Paul Méouchi, jota avustivat Pietro Dib ja Ignace Ziadé.


title: Elie Farah

text: Farah osallistui Vatikaanin toiseen kirkolliskokoukseen. Hän jäi eläkkeelle 4. huhtikuuta 1986.


title: Joseph Merhi

text: Joseph Merhi CML (18. tammikuuta 1912 – 30. maaliskuuta 2006) oli libanonilainen, Egyptissä toiminut maroniitteihin kuulunut katolinen piispa. Hänet vihittiin papiksi 13. heinäkuuta 1936 ja nimitettiin Kairon eparkian piispaksi 24. elokuuta 1972. Piispaksi konsekroinnin suoritti 26. elokuuta Pierre-Paul Méouchi, jota avustivat Nasrallah Pierre Sfeir ja Ignace Abdo Khalifé.


title: Joseph Merhi

text: Merhi jäi eläkkeelle 5. kesäkuuta 1989.


title: Muistan sua Elaine

text: ”Muistan sua Elaine” on Allu Kososen (oik. Alvar Kosunen) säveltämä ja Matti Jurvan sanoittama foksi, jonka levytti ensimmäisenä Ramblers-orkesteri vuonna 1931. Levyllä laulusolistina toimi amerikansuomalainen Leo Adamson ja se julkaistiin Homocord-levymerkillä vuonna 1932. Levytyksessä olivat laulusolistina toimineen ja kitaraa soittaneen Adamsonin ohella mukana Allu Kosonen (trumpetti), Klaus Salmi (pasuuna), Tommy Tuomikoski (alttosaksofoni), Lelle Andersen (tenorisaksofoni), Merel Merle Wilkin (tuuba), Eero Hyvärinen (piano) ja Jomi Leino (rummut).


title: Muistan sua Elaine

text: Kappale nousi tunnetuksi Pirkka-Pekka Peteliuksen laulamana "Velipuolikuu"-televisiosarjan myötä 1980-luvulla. Petelius levytti myös samannimisen albumin, joka nousi levymyyntitilaston kärkeen toukokuussa 1984. Peteliusta säesti levytyksessä "Pedro Hietasen Berberi-orkesteri", jossa soittivat Pedro Hietanen (harmonikka ja piano), Pepa Päivinen ja Seppo Rannikko (saksofonit), Markku Johansson (trumpetti), Tom Bildo (vetopasuuna), Luumu Kaikkonen (kitara), Pave Maijanen (basso) ja Hannu Lemola (rummut).


title: Muistan sua Elaine

text: Muita kappaleen levyttäneitä ovat muun muassa M. A. Numminen, Jussi Lammela, Olli Oivanen, Kangasniemen viihdekuoro solistinaan Jyrki Niskanen, Raimo Piipponen & Tulipunaruusut, Simo Laiho, Sohon Torwet, Poriginal Quartet ja Atro Mikkola sekä Club for Five.


title: Red (King Crimsonin albumi)

text: Red on brittiläisen progressiivista rockia soittavan King Crimsonin vuonna 1974 julkaistu seitsemäs studioalbumi. Se oli viimeinen King Crimsonin julkaisema albumi ennen yhtyeen keulahahmon, Robert Frippin, päätöstä hajottaa yhtye väliaikaisesti. Yhtye lopetti suosionsa huipulla. Avausraita ”Red” enteilee metallimusiikin kehitystä raskaalla, mutta erittäin progressiivisilla piirteillä varustetulla poljennollaan. Albumin päättää jokaisen yhtyeen jäsenen musikaalista kunnianhimoa ja historiaa yhdistelevä ”Starless”. Albumi on remasteroitu ja julkaistu uudelleen vinyylilevynä ja CD:nä vuosina 1989, 2001 ja 2009 Robert Frippin valvonnan alla.


title: Red (King Crimsonin albumi)

text: "Redin" vaikutus on vuosien mittaan ollut suuri: se oli esimerkiksi yksi Kurt Cobainin lempilevyistä sekä viimeinen levy, jonka hän kuunteli ennen kuolemaansa.


title: HMS Hannibal (1896)

text: HMS Hannibal oli Britannian Kuninkaallisen laivaston Majestic-luokan taistelulaiva.


title: HMS Hannibal (1896)

text: Spencerin ohjelmaan kuuluvana alus tilattiin Pembroken telakalta osana vuosien 1894-1895 laivasto-ohjelmaa. Sen köli laskettiin 1. toukokuuta 1894 ja alus laskettiin vesille 28. huhtikuuta 1896. Se valmistui huhtikuussa 1898.


title: HMS Hannibal (1896)

text: Alus myytiin romutettavaksi 1920.


title: HMS Illustrious (1896)

text: HMS Illustrious oli Britannian Kuninkaallisen laivaston Majestic-luokan taistelulaiva.


title: HMS Illustrious (1896)

text: Spencerin ohjelmaan kuuluvana alus tilattiin Chathamin telakalta osana vuosien 1894–1895 laivasto-ohjelmaa. Sen köli laskettiin 11. maaliskuuta 1895, ja alus laskettiin vesille 17. syyskuuta 1896. Se valmistui huhtikuussa 1898.


title: HMS Illustrious (1896)

text: Alus myytiin romutettavaksi 1920.


title: Tomáš Satoranský

text: Tomáš Satoranský (s. 30. lokakuuta 1991 Praha) on tšekkiläinen koripalloilija, joka edustaa kaudella 2018–2019 NBA-seura Washington Wizardsia.


title: Tomáš Satoranský

text: Satoranský pelasi juniorina USK Prahan juniorijoukkueissa ja debytoi pääsarjatasolla kaudella 2007–2008. Vuonna 2009 hän siirtyi CB Sevillaan, jossa hän pelasi pääsarjassa sekä farmijoukkue Qalat Cajasolissa. Satoranský osallistui NBA:n vuoden varaustilaisuuteen, jossa Washington Wizards varasi hänet 32. pelaajana. Hän pelasi Espanjassa vielä Sevillassa vuoteen 2014 saakka ja sen jälkeen kaksi kautta FC Barcelonassa, kunnes hän vuonna 2016 siirtyi NBA:han ja Washington Wizardsiin.


title: Tomáš Satoranský

text: Satoranský on pelannut maansa juniorimaajoukkueissa ja edustanut Tšekkiä nuorten arvokisoissa. Lisäksi hän on pelannut miesten maajoukkueessa.


title: Kulkurin tango (kasetti)

text: Kulkurin tango on suomalaisen Esko Rahkosen kokoelma-albumi vuodelta 1975.


title: HMS Jupiter (1895)

text: HMS Jupiter oli Britannian kuninkaallisen laivaston vuonna 1895 vesillelaskettu Majestic-luokan taistelulaiva.


title: HMS Jupiter (1895)

text: Spencerin ohjelmaan kuuluvana alus tilattiin J. & G. Thomson Clydebankistä osana vuosien 1893-1894 laivasto-ohjelmaa ja sen köli laskettiin 26. huhtikuuta 1894. Alus laskettiin vesille 18. marraskuuta 1895 ja se valmistui toukokuussa 1897.


title: HMS Jupiter (1895)

text: Alus myytiin romutettavaksi 1920.


title: Ngọc Lan

text: Ngọc Lan (28. joulukuuta 1956 – 6. maaliskuuta 2001) oli vietnamilainen laulaja.


title: Ngọc Lan

text: Lapsuutensa Lan vietti varakkaassa kahdeksanlapsisessa perheessä Nha Trangissa. Hänen oikea nimensä oli Lê Thanh Lan.


title: Ngọc Lan

text: Lanin ura musiikin saralla alkoi säveltäjä Lê Hoàng Longin rinnalla. Lan kävi koulua Hồ Chí Minhin kaupungissa, silloisessa Saigonissa.


title: Ngọc Lan

text: Lan oli vuoden 1975 jälkeisenä aikana yksi vietnamilaisen musiikin tunnetuimmista nimistä. Vuonna 1980 hän muutti ja vakiintui Minnesotaan, Yhdysvaltoihin. Kaksi vuotta myöhemmin tämä alkoi käyttää taiteilijanimeään Ngọc Lan ja sai myös kansainvälistä mainetta. Lanin tuotanto on erittäin laaja ja käsittää kaikkiaan yli 100 albumia.


title: Ngọc Lan

text: Hän kuoli Etelä-Kaliforniassa MS-tautiin vain 45-vuotiaana.


title: K. E. Kontro

text:
Kaarlo Elias (Kalle) Kontro (s. 9. heinäkuuta 1886 Suistamo – 21. maaliskuuta 1928 Helsinki
) oli suomalainen liikemies.


title: K. E. Kontro

text: Kontro oli kansakoulun käytyään aluksi erään kauppaliikkeen palveluksessa Sortavalassa. Hän lähti opiskelemaan Katrineholmin kauppaopistoon Ruotsiin ja oli sittemmin työssä kirjeenvaihtajana ja kauppamatkustajana Buck & Willmannin vientiliikkeessä Lyypekissä Saksassa. Palattuaan Suomeen Kontro oli vuoden verran helsinkiläisen toiminimi Otto Lumme & Kumppanin palveluksessa, kunnes perusti tammikuussa 1914 oman yrityksen Toiminimi Kontro & Kuosmanen yhdessä Juho Kuosmasen kanssa.


title: K. E. Kontro

text: Toiminimi Kontro & Kuosmanen toimi pääasiassa kahvi- ja vilja-agentuurina. Sillä oli liikesuhteita muun muassa suurten brasilialaisten kahvinvientiliikkeiden kanssa ja se toi Suomeen viljaa sekä välitti brasilialaista kahvia. Vuonna 1918 Toiminimi Kontro & Kuosmanen ja Suomen Kahvituonti Oy yhdistyivät uudeksi yhtiöksi nimeltä Suomen Valtamerentakainen Kauppa Oy (toimii nykyisin nimellä Valtameri Oy). Tässä yhtiössä oli osakkaina myös useita suomalaisia tukkuliikkeitä. Toiminimi Kontro & Kuosmasen kaupallinen toiminta päättyi tammikuussa 1919, ja osakkaista Kuosmanen siirtyi Suomen Valtamerentakainen Kauppa Oy:n toimitusjohtajaksi ja johtokunnan puheenjohtajaksi. Kontro sitä vastoin siirtyi puunjalostusteollisuuden palvelukseen.


title: K. E. Kontro

text: Kontro ja Kuosmanen ostivat 1917 Reposaaren Höyrysaha Osakeyhtiön osakkeet Alfred Kordelinin kuolinpesältä. Jo vuonna 1914 he olivat ostaneet Wiipurin Saha Osakeyhtiön osake-enemmistön. Kontro toimi molempien yhtiöiden toimitusjohtajana, ja 1920-luvun loppuun mennessä yhtiöiden osakkeet siirtyivät hänelle.


title: K. E. Kontro

text: Kontro lahjoitti 1921 rahaa Viipurin Sahateollisuuskoulun perustamiseen, ja hän tuki rahallisesti myös Kauppakorkeakoulua ja Turun yliopistoa. Kontro oli myös perustamassa yhdessä toisen sahanomistajan Pekka Supisen kanssa yksityissahojen yhdistystä Suomen Puunjalostusliittoa joka jäi kuitenkin lyhytikäiseksi.


title: Accrington Stanley FC

text: Accrington Stanley Football Club on Accringtonista, Lancashiresta kotoisin oleva englantilainen jalkapalloseura. Se pelaa ykkösliigassa, Englannin kolmanneksi korkeimmalla sarjatasolla, jonne se nousi keväällä 2018.


title: Accrington Stanley FC

text: Seura perustettiin vuonna 1968 ja se nousi liigatasolle voittamalla konferenssin mestaruuden vuonna 2006.


title: Veliki Brat

text: Veliki Brat (Serbia: Велики брат) on serbialainen tositelevisiosarja, joka perustuu hollantilaiseen Big Brother -formaattiin. Big Brother talo sijaitsee Belgradissa. Vuonna 2006 sarjaan tulivat mukaan Serbian lisäksi Bosnia ja Hertzegovina ja Montenegro. Vuonna 2009 mukaan tuli Makedonia ja vuonna 2011 Kroatia.


title: HMS Prince George (1895)

text: HMS Prince George oli Britannian kuninkaallisen laivaston vuonna 1895 vesillelaskettu Majestic-luokan taistelulaiva.


title: HMS Prince George (1895)

text: Spencerin ohjelmaan kuuluvana alus tilattiin Portsmouthin telakalta osana vuosien 1893-1894 laivasto-ohjelmaa ja sen köli laskettiin 10. syyskuuta 1894. Alus laskettiin vesille 22. elokuuta 1895 ja se valmistui marraskuussa 1896.


title: HMS Prince George (1895)

text: Alus myytiin romutettavaksi vuonna 1921. Se haaksirikkoutui matkalla Saksaan romutettavaksi.


title: Big Brother Ukraina

text: Big Brother Ukrain on ukrainalainen tositelevisiosarja, joka perustuu hollantilaiseen Big Brother -formaattiin. Ensimmäinen tuotantokausi alkoi syyskuussa 2011.


title: HMS Magnificent (1894)

text: HMS Magnificent oli Britannian kuninkaallisen laivaston vuonna 1894 vesillelaskettu Majestic-luokan taistelulaiva.


title: HMS Magnificent (1894)

text: Spencerin ohjelmaan kuuluvana alus tilattiin Chathamin telakalta osana vuosien 1893-1894 laivasto-ohjelmaa ja sen köli laskettiin 18. joulukuuta 1893. Alus laskettiin vesille 19. joulukuuta 1894 ja se valmistui joulukuussa 1895.


title: HMS Magnificent (1894)

text: Alus myytiin romutettavaksi vuonna 1921.


title: HMS Majestic (1895)

text: HMS Majestic oli Britannian kuninkaallisen laivaston vuonna 1895 vesillelaskettu Majestic-luokan taistelulaiva.


title: HMS Majestic (1895)

text: Spencerin ohjelmaan kuuluvana alus tilattiin Portsmouthin telakalta osana vuosien 1893-1894 laivasto-ohjelmaa ja sen köli laskettiin helmikuussa 1894. Alus laskettiin vesille 31. tammikuuta 1895 ja se valmistui joulukuussa 1895.


title: HMS Majestic (1895)

text: Alus liitettiin palvelukseen otettaessa Kanaalin laivastoon, jonka lippulaivana se oli vuosina 1895-1903. Alus upposi 27. toukokuuta 1915 itäisellä Välimerellä Saksan keisarikunnan laivaston sukellusveneen "SM U-21" torpedoimana.


title: Marco Rosa

text: Marco Rosa (s. 15. tammikuuta 1982 Scarborough, Ontario, Kanada) on kanadalainen jääkiekkoilija, joka pelaa DEL-joukkue Grizzly Adams Wolfsburgissa. Hän on pelipaikaltaan keskushyökkääjä.


title: Marco Rosa

text: Rosa pelasi OPJHL-joukkue Wexford Raidersissa, kun OHL-joukkue Belleville Bulls varasi hänet 289. pelaajana vuonna 2000. Rosa ei kuitenkaan koskaan siirtynyt CHL:ään, vaan siirtyi vuotta myöhemmin Merrimack Collegen joukkueeseen. Hän oli siellä ensimmäisen kautensa 2000–2001 päätteeksi joukkueen kolmanneksi paras pistemies. Dallas Stars varasi Rosan 255. pelaajana . Kaudella 2002–2003 hän oli Merrimackin toiseksi paras pistemies ja maalintekijä Brent Goughin jälkeen. Rosan kausi päättyi kuitenkin rannevammaan helmikuussa 2003. Viimeisellä yliopistokaudellaan 2003–2004 hän nousi joukkueen kapteeniksi ja oli 15 osumallaan Merrimackin paras maalintekijä.


title: Marco Rosa

text: Yliopistovuosiensa jälkeen Rosa siirtyi kaudeksi 2004–2005 ECHL-joukkue Long Beach Ice Dogsin riveihin. Hän oli tehoilla 34+31=65 joukkueen paras maalintekijä ja toiseksi paras pistemies Evan Cheverien jälkeen. Rosa sijoittui koko ECHL:n maalipörssissä neljänneksi South Carolina Stingraysin Joey Tenuten kanssa. Hänet valittiin kauden päätteeksi ECHL:n tulokkaiden tähdistökentälliseen. Kaudella 2005–2006 Rosa pelasi Ice Dogsin lisäksi myös AHL-joukkue Milwaukee Admiralsissa. Kaudesta 2006–2007 hän pelasi noin puolet ECHL-joukkue Texas Wildcattersissa ja puolet AHL:ssä; Houston Aerosin ja Providence Bruinsin joukkueissa, joista jälkimmäistä Rosa edusti myös kevään 2007 pudotuspeleissä.


title: Marco Rosa

text: Kaudella 2007–2008 Rosa murtautui AHL:ään Houston Aerosin riveissä. Kaudeksi 2009–2010 hän siirtyi Manitoba Mooseen, jossa Rosa teki AHL:n yhden kauden piste-ennätyksensä tehoilla 22+33=55, joilla hän oli joukkueen paras pistemies. Rosa jakoi myös joukkueen sisäisen maalipörssin voiton Sergei Širokovin kanssa. Syksyllä 2010 hän osallistui NHL-joukkue Vancouver Canucksin harjoitusleirille, mutta siirrettiin sen jälkeen takaisin farmijoukkue Mooseen, jonka paras pistemies ja syöttäjä Rosa oli kevään 2011 pudotuspeleissä tehoilla 6+11=17. Kaudeksi 2011–2012 hän teki AHL-sopimuksen Winnipeg Jetsin farmijoukkue St. John's IceCapsin kanssa. Rosa osallistui myös Jetsin harjoitusleirille syksyllä 2011, mutta palasi sen jälkeen kuitenkin farmiin.


title: Marco Rosa

text: Kaudeksi 2012–2013 Rosa siirtyi vuoden mittaisella sopimuksella SM-liigajoukkue Espoo Bluesiin. Hänet hankittiin joukkueeseen ykkössentteriksi. Rosan alkukausi meni kuitenkin pilalle harjoitusottelussa tulleen jalkavamman takia. Palattuaan kokoonpanoon hänen roolinsa ja ketjukaverinsa vaihtelivat läpi kauden, eikä Rosa vastannut häneen kohdistuneita odotuksia, vaikka ei varsinaisesti flopannutkaan. 43 runkosarjaottelua toivat Rosalle tehot 9+9=18.


title: Marco Rosa

text: Rosa siirtyi kaudeksi 2013–2014 vuoden mittaisella sopimuksella Saksan DEL-liigan Grizzly Adams Wolfsburgiin. Hän oli tehoilla 19+19=38 joukkueen paras maalintekijä ja toiseksi paras pistemies Brent Aubinin jälkeen. Rosa voitti myös Wolfsburgin sisäisen tehotilaston lukemalla +11. Kevään 2014 pudotuspeleissä hän jakoi tehoilla 5+6=11 joukkueen sisäisen pistepörssin voiton Norm Milleyn kanssa sekä sisäisen maalipörssin voiton Sebastian Furchnerin ja Ramzi Abidin kanssa. Rosa voitti myös Wolfsburgin sisäisen tehotilaston lukemalla +8. Kaudella 2014–2015 hän voitti joukkueen sisäisen piste- ja syöttöpörssin tehoilla 9+37=46, joilla Rosa sijoittui koko DEL:n pistepörssissä kymmenenneksi.


title: Marco Rosa

text: Rosalla on isänsä puolelta espanjalaisia ja äitinsä puolelta italialaisia sukujuuria. Hän harrasti lapsena myös jalkapalloa, jonka Rosa lopetti 13-vuotiaana.


title: Rita Elmgren

text: Rita Maria Elmgren-Huldén (27. syyskuuta 1929 Helsinki – 6. heinäkuuta 2003 Loviisa) oli suomalainen laulaja ja näyttelijä. Elmgren toimi Kullervo Linnan yhtyeen laulusolistina. Hän levytti kaikkiaan 57 levynpuolta, joista tunnetuimmat ovat ”Päivän työ”, ”Lemmi mua” ja ”Viidakon rummut”. Hän myös näytteli elokuvissa "Kuisma ja Helinä" (1951), "Rantasalmen sulttaani" (1953), "Hilja – maitotyttö" (1953) ja "Rakkaus kahleissa" (1955).


title: Rita Elmgren

text: Elmgren suoritti teatteriopintoja Suomessa, Tanskassa ja Ruotsissa. Laulutunteja hänelle antoi Ester Rask. 1950-luvun puolivälissä hän esiintyi useasti radiossa, useimmiten yhdessä Leif Wagerin ja Börje Lampeniuksen kanssa.


title: Karsikkopuu (runokokoelma)

text: Karsikkopuu on Ville Hytösen vuonna 2011 ilmestynyt neljäs runokokoelma.


title: Andy Dalton

text: Andrew Gregory "Andy" Dalton (s. 29. lokakuuta 1987, Katy, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Cincinnati Bengalsissa.


title: Andy Dalton

text: Cincinnati Bengals varasi Texasin kristillisessä yliopistossa yliopistojalkapalloa pelanneen Daltonin vuoden 2011 NFL:n varaustilaisuuden toisella kierroksella, 35. pelaajana. Hänet valittiin heti tulokaskaudellaan NFL:n tähdistöotteluun Pro Bowliin. Dalton myös johdatti Bengalsin pudotuspeleihin heikon edelliskauden jälkeen.


title: Andy Dalton

text: Dalton solmi elokuussa 2014 Cincinnati Bengalsin kanssa kuuden vuoden sopimuksen, arvoltaan 115 miljoonaa dollaria.